text:
E o’o mai lava I le taimi lenei o lo’o ua amata lava ona mamafa leoleoga a atunu’u tetele mai le tele o osofa’iga o lo’o ua i ai nei le au fa’atupu fa’alavelave i totonu o a latou atunu’u.
O lea tulaga ona o lo’o ua maitauina pea le aga’i atu o tagata mai atunu’u nei e ‘au’au fa’atasi ma le Isalama lea o lo’o tele i totonu o Suria.
I tala ripotia muamua atu , na fa’amaonia ai e to’atolu ni ali’i talavou ua taofia nei e leoleo i totonu o Amerika ona o se fuafuaga o lo’o o latou fuafua ai e malaga atu i Suria e fa’atasi ai ma le vaega a le ISIS.
O lo’o ua ta’ua e maua i latou nei o lo’o ua ma’ea ona polokalame nisi o gaioiga e malaga i le Aso Lulu ma ave fa’amalosia se faigamalaga a se va’alele ma ave sa’o i le Setete o Isalama.
O lenei fuafuaga o lo’o ua manino mai a ripoti i totonu o le ‘a’ai o Niu Ioka.
O nisi o a latou fuafuaga o lo’o ua maua nei e Amerika o lo latou fuafua ai ea e fana (tulou) le Peresietene o Amerika i a Barack Obama.
O se tasi o ali’i lea o lo’o ua aofia i le to’atolu lenei e aofia ai Abdurasul Jaraboev, 24 tausaga lea na ia tusia i luga o upega tafa’ilagi lea faiga taumafata’u.
O lo’o ua maua lava nisi o talanoaga e Amerika o lo’o ia fa’apea ai afai ae le mafai lana malaga ai i Suria o le a ia fa’atauina se fana ma tafanaina ai leoleo o Amerika ma fa’asolo atu ai i nisi o tagata.
O le taimi lenei o lo’o ua matua’I mata’ituina e Amerika i latou o lo’o aga’I atu I Suria ona o faiga fouvale e pei ona ua fa’ailoa mai ma ua to’atele I latou ua malliliu ai.
O ripoti lata mai na fa’ailoa atu ai le su’esu’eina ai nei e Malo ‘Aufa’atasi ni fa’asalalauga, e uiga i Malo Isalama (ISIS) – lea ua manatu o vaega Fa’aTelolisi aupito mau-oloa ia ua fa’amauina – e fa’apea, pei lava o lo’o latou ‘ave’esea totoga o tagata o latou fasiotia ma fa’atau atu ia maua ai Tupe. O fa’aaliga aloa’ia nei na maua i nai aso e le’i mamao atu.
Ae na ta’ua e le Amepasa Peretania mo Malo Aufa’atasi, Mark Lyall Grant, e le’i talanoaina aloa’ia le mata’upu lenei. Talu ai, e leai ni fa’amaoniga po’o ni molimau fo’i o ia tu’ua’iga na faia, e le Amepasa Iraq mo Malo ‘Aufa’atasi.
O lea tulaga na tatalo atu ai le Amepasa Iraq, Mohamed Alhakin i le Fono mo le Saogalemu, ina ia su’esu’eina le maliliu ai o foma’i e 12 i Mosul, Iraq. Na ta’ua, na fasiotia i latou ina ua mumusu e ‘ave’esea totoga mai tino o tagata.
“O nisi tino e maua ua tipitipi … o lona uiga, ua leai isi vaega,” o lana fa’aaliga lea i le vaega fa’asalalau, ma fa’aopoopo ane, sa va’ai i pū-pū i papatua o tino-maliu nei, i le vaega e iai fatuga’o.
“E matua mata’utia lenei mea pe a manatu iai,” o le fa’amatalaga lea a Alhakim.
O le gaoia o tino mo totoga ma vaega uma e toe fia fa’aaoga, ua ta’atele, o le fa’aaliga lea a Nancy Scheper-Hughes, o le fa’atonu o le Vaega e Mata’ituina Totoga, a le Iunivesete o Kalefonia, e fa’amautu I Berkeley mo Fa’amatalaga ma Su’esu’ega.
“E le fou le gaoi totoga i le taimi o taua, taua i le va o atunu’u ta’itasi, o taua mataga ma taua e aofia ai ‘au-taua tetele le-mafaufau,” o le fa’aaliga lea na ‘auina mai i se tusi-Imeli a Schper-Hughes, o le Ta’ita’ifono o le Polokalame Fa’afoma’i Berkeley, i su’esu’ega tau-tagata.
Na ta’ua e Alhakim, e le’i fa’atagaina se fa’atalanoaga ma le Vaega Su’esu’e Fa’apitoa a Malo ‘Aufa’atasi i Iraq.
“O le taimi nei, e le o fa’amaonia fa’aaliga na tu’uina mai, ae mautinoa, so’o se ‘auala solitulafono e su’e ai tupe a vaega pei o le ISI po’o ai lava, e matua ogaoga popolega e tupu mai ai,” o le fa’aaliga lea a Stephane Dujarric, o le fofoga o Malo Aufa’atasi, i le talanoaga ma le CNN.
Na ta’ua fo’i e Nickolay Mladenov, o le ‘Ave-fe’au fa’apitoa a Malo ‘Aufa’atasi o lo’o va’aia Iraq, e fa’apea, o le gaoi totoga o tagata ua ta’ua, o le a su’esu’eina.
“Na matou va’ai i ripoti nei,” o lana fa’aaliga lea. “Ui i lea, ‘ou te le manatu e fa’amaonia mea nei vagana ua matou va’ai toto’a iai ma su’esu’eina atili.”
Na ta’ua e Mladenov, o ripoti ua maua, fa’apea o lo’o “fa’aaogaina e le vaega lea se faiga e fa’atauina ai tagata, o se tasi o a latou ‘auala e sa’ili-tupe ai. ‘Ou te le iloa le ogaoga o le fa’afitauli lea vagana ua mae’a a matou iloiloga o le fa’afitauli ua alia’e nei ae a taga’i i le ata atoa, e mautinoa ai le mata’utia o ‘auala ua fa’aaoga e le ISIS, ma e ono fa’ateleina i taimi uma.”
Na ta’ua e Alhakim, e iai se maketi i Europa mo totoga gaoi nei. Ua ‘ave fa’amalosi e tagata fa’atupu-fa’alavelave nei, le tele o malae-va’alele lea e la’u atu ai totoga ma vaega o tino o tagata, i maliega sa fafau i le va o “tagata-fa’atau-fa’aogatotonu” ma I latou e fa’atauina.
O tino maliliu ua le-atoatoa, sa maua i fanua-maliu (papa’u) i vaiaso ua tuana’i atu, o lana fa’aaliga lea. I se fonotaga masani a le Fono mo le Puipuiga na fai I Iraq ,na fa’ailoa ai e Alhakim, nisi o solitulafono o le fasiotia o tagata e le ISIS – “e aunoa ma se ta’ua o le fa’atauina o totoga o tagata fa’apea le gaoia ma le fa’atauina atu o toega mai aso ua mavae fa’apea suau’u. Ua fa’aleaogaina atoa e vaega fa’atupu-fa’alavelave nei, le tino o le tagata soifua ma lona taua,” o lana fa’aaliga lea. “Ua latou faia se fa’atinoga aupito ogaoga, a o se agasala fa’atupu-fa’alavelave matuiā aga’i i tagata Iraqi – pe Shia, Sunni, Kerisiano, Turkmen.”
O nisi o ripoti talu ai, na fa’aalia mai ai e le Vaega o Tala Fou a le Anadolu, o se Vaega fa’asalalau aloa’ia i Turkey, fa’atasi ma isi tusitala e fa’apea, ua fa’asilasilaina e le ISIS le tatalaina aloa’ia o le a’oga fa’aFoma’i lona nofoaga ‘autu ma malu-puipuia i Suria i matu.
“O tino maliliu, a mae’a ona fa’aleagaina ma fai iai nisi togafitiga ma faiga… pe a ‘uma ona ‘ave’esea mai le “tino” o le tagata, ona avea loa lea ma oloa e fa’atauina atu,” o le fa’aaliga lea a Scheper-Hughes. “O le mana’oga mo totoga fou ma isi vaega uma o le tino o le tagata … e le fa’amalieina.”
E tele ma anoanoa’i le mata’utia ua o’o atu ai le sauaina e tagata e i latou nei e pei ona i ai O nisi o ripoti lata mai le iloga ai o le toe tali atu o nisi o atunu’u i nei sauaga ma faiga fouvale i alii pailate o Ioritana lea na pu’e ma faa-falepuipui e le Setete Isalama (ISIS) “sa susuna ola i totonu o se pa,” ma o le tali atu i lea faiga, o lea “na fasiotia ai e le Pulega a Ioritana ni tagata faatupu faalavelave ua faasalaina e iai a latou sootaga ma le ISIS.”
I lea taimi, fai mai lipoti, o King Abdullah II o Ioritana sa asiasi atu i le Iunaite Setete ina ua na iloa e faapea na “susunu ola lea alii pailate,” ma o lea na faapuupuu ai lana asiasiga ma toe taliu atu i le aiga.
Ina ua taunuu, na ia “poloaiina ina ia sisi ni pagota se to’alua e i ai a la sootaga i le ISIS se’ia feoti. “ Sa faatonuina e le “Grand Sheikh Ahmed al-Tayeb nofoaga uma o le Setete Isalama o loo i ai tagata faatupu faalavelave ina ina fasiotia, pe faa-satauro, poo le tatipi ese o latou lima ma vae.”
Ae mo le tamā o le pailate lea na fasiotia, “o ia lea o se tagata iloga o le ituaiga o sheikh, o ia lea na ia fesiligia muamua pe tatau foi ona tau Ioritana ma le ISIS,”o ia ana upu na mou ese ina ua fasiotia lona atalii.
I se talanoaga fai mai a ia: “Ou te talosagaina le lalolagi ina ia faatinoina le faasalaga e tatau ai mo ia vaega faatupu faalavelave ia e leai ni a latou faataua tau talitonuga ma aganuu.”
O le sa avea muamua ma faauluuluga o auaunaga faalilolilo a Ioritana o Adnan Abu-Odeh, na ioe i ai, fai mai “I se tasi itu ua leai se tatou pailate ae i lea lava taimi, ou te manatu ua maua e le malo se lagolago tuufaatasi e tau ai ma i latou, i totonu o Ioritana ma mai itu uma o siomia ai.” Ma, ona soso’o mai ai lea ma se tafega o manatu faaalia e uiga i le mata’utia o le iloa e faapea “ua uma ona susunu ola le pailate i totonu o se pa”
E ala i se fuafuaga e tuua’ia ai le ISIS, fai mai nisi o i latou:
Tagata e le o iloa: “Ua latou faia se mea sese uiga ese. A faavaivaia outou e pei ona sa i ai i latou, ona e taumafai lea e faa-talitonu e lagolagoina oe o loo e malosi e ala i le uiga ese o lou malosi, ae i le taimi, ua maoa’e tele le mea ua latou faia.”
O Iran: e le amio faa-tagata ma e le Isalama.”
O le vaega Shiite a Lepanona o le Hezbollah. “O faalavelave aupito i mata’utia ma le tiga na fai e le Setete Isalama
Qatafr: “(Na ia fetuu) le fasioti o le tagata ona e feteena’i ma faavae faapalepale a le Isalama.”
Take: Na tuua’ia le toatele o loo i totonu o le itulagi mo le faatagaina o fitafita mai fafo e sopoia ona tuaoi i totonu o Suria, ia e fesootai ai nisi ma le Setete Isalama.
Peresetene Recep Tayyip Erdogan: O se faiga faa-saua e leai sona nofoaga i totonu o le Isalama. Ou te fetuuina ma inosia le susunuina o le pailate Ioritana.”
O le taitai o le Al Azhar ma o se imam tu-mati’e o Sheikh Tayeb: “E tusa ai ma le ‘Diavolical, o fuaiupu o le Quranic o loo faaalia ai e faasa e le Isalama ona susunu pe tatipi tino o e ua ta’ua o le fili i le taua”.
Ma o lea la, ‘o le Iunaite Setete o Amerika, le fesoasoani malosi a Ioritana i le taua e faasaga i le ISIS,”o a ni ona manatu faaalia e uiga i lenei sauaga “faa-manu ma le le talafeaga faa-Isalama,”sauaga faa-maligi toto?
O le itu e faanoanoa ai mo i tatou uma, i lenei lava taimi, o le gugu o Amerika.
Ona o le malosi ai o nei fetauaiga e aunoa ma se vaifofo o le itu tonu lea lamatia o le nofoaga o lo’o i ai le toatele o tagata sulufa’i i Suria mai le Assad ma le Vaega o le Setete o Isalama po o le ISIS.
O le taimi lenei e tusa ai ma ripoti e pei o le toulu fa’atimu pomu otomika i totonu o Yarmouk i le vaega tonu o lo’o toatele ai tagata sulufa’i lea e ta’ua e le mamao tele ma Tamaseko. O le amataga o le masina lenei o Aperila na avea ai nei vaega eleele e le Setete o Isalama ma ua matua’i se tulaga mafatia a i latou ne i le leai oni vai, meaai ma ni vailaau mo ni togafitiga.
E pei ona silafia ai e le fa’aitiitia le to’atele o e ua ma’imau lo latou ola ona o taua ma fevesiaiga o lo’o ua tula’i mai pea i totonu o Suria aemaise o atunu’u tu lalata ane ai.
E pei ona fa’ailoa mai ai e ripoti e fa’apea, o le tausaga ua mavae atu nei o se tausaga mata’utia lea le to’atele o e ua maliliu ai.
E tusa ai ma fa’amaumauga ua tu’uina mai e latalata i le 1000,000 e ua maliliu ona o fetauaiga o lo’o i a i atunu’u nei ma o se numera maualuga tele lea talu mai le tausaga e 2007.
E tusa ai ma ripoti muamua lava o se fa’anoanoaga tele lea i fa’alapotopotoga tetele o le lalolagi e i ai ma Malo Auafa’atasi i le leai lea o se filemu e ona tula’i mai i se taimi vave lava.
O le to’atele o nisi o lo’o latou tu’ua’ia lava le lava lea o puipuiga o sui o malo o lo’o tutu mai i le taimi lenei mo le tausia o le filemu i va o atunu’u, ma ua fai lava le mea e o’o ai le malosi o le tagata lava ia.
O aso i luga o maga’ala o atunu’u nei e pei ona i ai fo’i Pakistan ma Afghanistan ua le misi ma le solo fa’aaloalo e aualofa ai i le faitau fia o e maliliu, i vaega uma e lua o le tuao’i.
O le tele o nisi o fa’alavelave e mafua mai i le va o Pakistan ma Afghanistan ma e tele ina fa’apa e le au osofa’i se pomu, ma maliliu ai le faitau selaui o tagata i ni osofa’iga se lua i le taimi e tasi.
O se tasi o fa’alavelave na alia’e mai i le taulaga o Quetta, i le itulagi i sisifo o Baluchistan, lea na maliliu ai le la’ititi ifo i le 30 o tagata i se osofa’iga pule i le ola, i le sauniga o le maliu o se leoleo, lea na fasiotia, ma o va’aiga le toe saogalemu o lo’o ua feagai ma atunu’u nei i aso uma.
O se fa’atausi’usi’uga o le itu i sasa’e o le tuaoi, i le Itumalo o Nangarhar i Afghan, na ripotia ai fo’i le pa ai se pomu i le tu’ugamau, lea na fa’apotopoto ai tagata e fa’anōnōmanu mo latou aiga ua maliliu. E to’a 14 tinā ma tamaiti mai le aiga e tasi na fasiotia ai, ma o se va’aiga i ai i letaimi lenei e pei o se mea ua ta’aalo ai tagata ma ua leai se manatu mamafa i le ola o isi.
O ia ripoti na fa’aalia ai e le so’oupu o le vaega a le Taliban a Pakistan, Shahidullah Shahid, na ia faitioina le galuega mo osofa’iga a le Quetta, ma fai mai o lea lava o lo’o fa’aauau le tulimata’i e le vaega’au lea o le ofisa o leoleo, e tusa ai ma fa’amatalaga mai le au fa’asalalau o le atunu’u.
O le ogaoga o nisi o ripoti na alia’e mai i le tausaga ua mavae atu nei na o’o atu osofa’iga a le vaega fa’atupu fa’alavelave i le a’ai to’aititi o Shiites i Quetta, a’o tu’uina ta’itasi mai ai e tagatanu’u o Baluch ni vaega’au mo puipuiga. Na ta’u mai e’i latou o lo’o nofomau ai i lea nofoaga le si’itia o le ave fa’amalosi o tamaiti e nei vaega’au fa’atupu fa’alavelave uma e lua ma fasiotia.
E pei ona silafia o nai tausaga e le’i leva atu nei nao se alii Peretania e galue e ala i le tuuina atu o fesoasoani o David Haines na fasiotia e fitafita a le ISIS, e tusa ai ma le ata video na tuuina mai i initeneti e fesootai ai ma lea vaega, ma o lona tolu a’i lea o tagata ua pu’e faa-pagota ma fasiotia e lea vaega o fitafita Isalama i nai vaiaso ua mavae.
O lea ata video a le ISIS o loo faaalia ai le aveeseina o le ao o Haines ma faaigoaina le fasiotia o ia o “se fe’au I malo e aufaatasi ma Amerika”. O le faiga o lea ata video e tutusa lelei lava ma ata video o loo faaalia ai le vavaeeseina o le ao o tusitala o Amerika o James Foley ma Steven Sotloff, o le faasalaga mulimuli lea e aofia ai Haines ma le faamata’u o ia le isi o le a fasiotia.
O ata video fou o se fitafita ISIS o loo fai le ufimata ma tuuina atu lona lima i luga o le isi tagata ua pu’e, o ia lea ua mautinoa o Alan Henning, o se tagatanuu o Peretania.
O le tali a le Palemia o Peretania o David Cameron na ia faaigoa ai le “fasiotia o David Haines o se “matua mea faa-tevolo.”
Na toe ta’ua e Cameron, “O le a matou faia mea uma lava e tusa ai ma lo matou malosi e saili ai nei tagata fasioti tagata ma ia mautinoa ua tuuina atu i latou e fai i ai le amiotonu, tusa lava lava pe o le a le umi e faatino ai lenei sailiga. “
Na tuuina mai e Haines ni nai upu faamaumauina o loo i luga o le ata video, e faapea foi ma upu a le alii na fasiotia o ia.
Sa faatūtū ana upu ia Peretani, o le faaoo sala-o ia lea e tusa ai ma le faaloga na fasiotia Foley ma Sotloff-fai mai,
“O au sootaga faa-tevolo ma Amerika, lea ua mafua ai ona faaauau pea osofaiga i tagata Mosalami o Iraq ma tu’i ai talu ai nei le faatanoa o Haditha, ua na ona faateleina ai o lou faata’ape’apeina ma maua ai lou tiute o le avea ma ta’ifau fagafao usita’i.
“Pau o le mea e fai e Cameron o le toso o oe ma ou tagata I totonu o le isi taua mata’utia e te le manumalo ai.”
.O se Alii Lutena Col o Rick Francona-o se alii ofisa ua leva e faiva i le Air Force ma o se alii ofisa tau suesuega ma fuafuaina faiga tau vaega-‘au a le CNN-o lona manatu e faapea afai o fuafua le ISIS e faatosina ese Peretania mai le faifaimea faatasi ma le Iunaite Setete, o le a matua pagatia lea vaega.
E le’i leva ona faamaonia e le ISIS le lagolago a Peretania ma Amerika i soo se itu o mea uma o le a matou faia,” o le faaaliga lea a Francona.”….Ou te manatu ua avea le taua i le taimi nei ma taua a Sisifo, e le na o le Iunaite Setete o loo tau. “
Uso: O Haines ‘o le isi lava tagata na soifua ina ia fesoasoani atu i isi. O tala fou o lea fasioti tagata uiga ese na maua i lea lava aso na tuuina atu ai e le aiga o Haines ua 44 tausaga lona matua, se fe’au puupuu i e na pu’eina o ia e ui atu i le Ofisa o Mataupu Tau le Va i Fafo a Peretania.
I totonu o lea fe’au, fai mai le aiga, “Ua uma ona matou auina atu ia te outou ni fe’au tou te le’i tali mai i ai. Matou te talosaga atu ia i latou o loo taofia David ina ia faafesoota’i mai matou.”
Ua silafia e le lalolagi foliga o Haines i totonu o le ata video a le ISIS, na tuuina mai i le aso 2 o Setema, lea sa tiltotilo ai o ia i luma ma tootuli a’o tu mai ona tua le fitafita a le ISIS e fai le ufimata.
Fai mai le fitafita i totonu o lea ata video; “Matou te faaaogaina lenei avanoa e lapata’ia ai i latou ia ua auai i totonu o lenei sootaga faa-tevolo a Amerika e faasaga i le Setete Isalama, ina ia o ese ae tu’u ai pe o matou tagata ia.”
Fai mai alii ofisa o Peretania ina ua uma ona maua mai lea ata video, ua uma ona latou auina atu fitafia e taumafai e lavea’I mai se tagatanuu o Peretania sa le mafai ona faamaonia mo se taimi ua leva,” ae sa latou le mafai ona faatino lea tulaga. E leai nisi faamatalaga na latou tuuina mai. O Mike Haines, e tusa ai ma le faamatalaga na maua i le vaveao o le Aso Sa, e ala i se Ofisa Tau le Va i Fafo a Peretania, na faamauina ai e faapea o lona uso na alu ese ae tuu lana fanau e to’alua ma lona to’alua o Dragana. Na ia faamatalaina lona uso e faapea “e pei lava o le isi tagata” o lona olaga a’o “tamaitiiti” o lona lava aiga”ma na “tausi ina ia ona iloa le mea sa’o mai le mea sese.” O David Haines sa galue mo le Royal Mail, ona soso’o lea ma lona ulufale i le Royal Air Force. Sa mulimuli ane ona galulue ma Malo Aufaatasi i le Balkans, lea “sa fesoasoani atu ai o ia i soo se tasi sa manaomia lana fesoasoani, e ui ina eseese lane, lotu poo talitonuga,” e tusa ai ma le faaaliga a lona uso.
“I le faagasologa o lenei taimi, sa amata ona tonu i le manatu o David e faapea o le galuega mo le manuia o tagata o le matata lea e fia galue ai,” o le faaaliga lea a Mike Haines.
“…Sa matua sili ona malosi David ma fiafia i ona faiva tau le galue mo tagata.”
Ina ua mae’a ona galue mo le ScotRail, sa alu atu David Haines e su’e sana galuega e avea ma pule tau le faamaopoopona o faalapotopotoga ma le puipuiga malu mo le Sui SooupuTau le Tausia o Tagata e faamautu i Pale mo le Atiina a’e ma le Galulue Faatasi Tau le Poto Faapitoa.
Na aveeseina faamalosi o ia ia Mati 2013 e latalata i se togalauapi o tagata sulufa’i i totonu o Atmeh, i Suria, lea sa galue ai e fai fuafuaga mo le auina atu o fesoasoani mo tagata i tagata o loo i lea togalauapi. Sa galue muamua o ia i galuega tau fesoasoani mo tagata ua afaina i fevesiaiga i totonu o le Balkans, Aferika ma isi lava vaega o Sasa’e Tutotonu, e tusa ai ma le fofoga o le ACTED. “O lona fiafia ma le naunau mo le galuega na ia (faia) i totonu o Suria e, mo a’u ma le aiga, o le vaega aupito i taua lea o le tala faanoanoa atoa e uiga ia te ia,” o le faaaliga lea a Mike Haines. “Sa alofagia ma alofagia o ia e tagata uma o lona aiga ma o le a matua misia lava o ia.”
O le isi na pu’e faa-pagota ua uma foi ona fasiotia faalaua’etle e le ISIS. O le soifua o le isi ua faamata’uina. Ma o fitafita tau mo le ISIS-ia ua latou faaigoa i latou o le Setete Isalama, ona ua ioe i ana taumafaiga e faavae se kalipafe e aupito i tele i totonu o Sasa’e Tutotonu i lalo o lana ta’u o le tulafono a – Sharia o loo faaauau pea ona latou fasiotia tagata sivili e leai se sala i totonu o Iraq ma Suria.


c: text/html

text:
O se mataupu vevela i luga o tala fou i lenei vaiaso le mea moni e faapea o le tau o le soifuaga ua toe faatetele foi i totonu o lenei atunuu. Ona o le tau o oloa tau taumafa masani ua sili atu ona taugata ia te outou ma ua matua sasa pala le ‘au-matitiva ma ua avea ma mea ua sili ona faatiga-ma o le mea moni ua amata ai ona tatou mafaufau i ni faiga e faaitiitia ai tupe faaalu a le malo –ina ia mafai ai ona maua nisi o faamanuiaga e tagata o lenei atunuu.
O loo ta’oto iina le mea moni ina ia mafai e tagata uma ona vaai i ai. E ui lava ina leai se tasi ua na faailoa mai so’o se mea i le tami nei, ae o se siitaga e ala i le lafoga faatiga e igoa o le V.A.G.S.T. lea na te le’i ‘ausia le tulaga o mea e ono mafai ona fai. O lea mea-o se mea mulimuli lea e manaomia e tatau o lenei atunuu.
I lenei la Aso, tatou mafaufau i nisi auala ia e mafai ai ona tatou faasaoina tupe a le atunuu-ia e ono mafai ona aoga i se tasi itu e faaitiitia ai le tau o le soifuaga-ina ia mafai ai ona faaitiitia le tiga o lea tulaga mo le vaega e aupito i sili ona toatele o le atunuu-e sili ona afaina ai. O lea matou te talanoa atu e uiga i tagata matitiva ma tagata o le atunuu o i le vaega maulalo o le apefa’i tau tamaoaiga. Ona aumai ai lea ia i tatou o se fesili sa matou fesili atu ai muamua ma o lea foi o le a matou toe fesili atu ai. O se mea tatau ‘ea nei mea o komiti faufautua i le malo? Ae tatou te le’i toe faagasologa atu teisi, matou te loto e toe faamamafa atu e faapea matou te talitonu e manaomia e le malo se fautuaga lelei ina ia ona mafai ai ona ni faaiuga lelei e uiga i mataupu ma faiga faavae ia e afaina ai le atunuu.
Ae peita’i-o le a le tele o le fautua e mafai ai ona faapea ua lava ma o se fautuaga lelei? O le a le tele o tagata fautua e manaomia e le malo e faia nei faaiuga? Ma o le a le tele o tupe e manaomia ina ia totogi atu e tagata totogi lafoga-ina ia mautinoa ai ua maua e le malo fautuaga uma na te manaomia? Ia manatua foi, mafaufau i le anoano o tagata faufautua ia o loo totogi i ni aofaiga tetele o tupe mo le fautuaga lea e seāseā lava ona faaaogaina. I le taimi nei la –a pa’ia loa le fesili tau sui faufautua i totonu o nuu, matou te talitonu o i latou o tofiga faa-polokiki matou te le manaomia. A tatou talanoa la i ai, i se taimi ua mavae atu, na fesiligia e le Faipule o Falealupo o A’e’au Peniamina Le’avaiseeta –lea aoga o komiti faufautua. Na ia faaigoaina i latou e leai se aoga, ie le talafeagai ma e maumau ai le taimi ma tupe,” fai mai A’;e’au –o sui auai o ia komiti e ala ona fai ona o i latou o “paaga totino”ma “uo” a le malo. Ia-e sa’o lava a ia.
O komiti Faufautua i se tasi itu e aofia ai sui filifilia e avea ma mata ma taliga o le malo i totonu o le atunuu. I le taimi nei la, faatasi ai ma le latalata i le 150 nuu i totonu o Samoa, o lo latou auai ua matua tele tupe a lenei atunuu ua alu ai. Ma faatasi ai ma lena manatu i le mafaufau, o le finauga a ‘Ae’au o ia komiti faufautua e leai se aoga ma o le pogai lea ua tatau ai ona tu’u ma aveese. “O le tau o le fai o ia komiti faatonu ua toe tuu atu i sui o le atunuu lautele.” Ma-e le ona pau ai lena o ona popolega.
Na toe ta’ua e A’e’au e faapea o le “toatele lava o sui auai e leai se malamalama o i ai” e uiga i mataupu o loo latou feagai ai ma ua ala ona auai ona latou te lagolagoina le HRPP. “O se mea lea e le talafeagai ai. O tagata o le atunuu ia o loo faatupeina lo latou auai. O loo latou totogiina malaga i fafo ae ou te le iloa poo a latou mea e fai. O tupe na o loo faaalu i se faiga e le tatau ai.”
Fai mai lea faipule ua leva e tatau i le malo ona aveese uma latou i fafo ina ia mafai ai e Matagaluega ona faatino a latou galuega e aunoa ma le aiaina e le talafeagai ai.
“O le pogai lena ua ia i tatou ai tagata o loo umia ia tulaga sinia i totonu o ia Matagaluega,” o le faaaliga lea a A’e’au e faasino i Minisita o le Kapeneta, Minisita Lagolago, Ofisa Sili o Pulega ma Sui Ofisa Sili, Ofisa Sili o Pulega ma latou tagata faigaluega ua “avea ma tagata poto masani. talenia ma mafai ona ia iloa ma e tatau ona sili atu lona iloa.” E taua le finagalo o A’e’au. Aisea tou te manaomia ai nisi faufautua i luga atu o tagata faigaluega o le malo ia ua uma ona alu ai le lima ma le vae o le atunuu? O le tulaga masani, e te ono faapea e teena e le Palemia o Tuilaepa Sailele Malielegaoi lea mataupu i lea taimi. Ma na ia teena lava. “Matou te le talia se fautuaga e tasi,”o lana tali mai lea. “Matou te faaaoga le tele o vaega o se fautuaga i le tulaga e mafai ai, e leai se mutaaga (i totonu o a matou taumafaiga) e saili ai le faaiuga e sili ona lelei ma talafeagai. A o’o i le taimi matou te faia ai se faaiuga lelei, e tatau ona matou faaaogaina fautuaga uma mai Ofisa Sili o Pulega, mai Komiti Faatino, Sui o le Palemene ma tagata o le atunuu. Ona lafo mai lea ia i matou e faatulaga ma fai le faaiuga e sili ona lelei.”
“O le pogai lea e taua ai le matafaioi a Komiti Faufautua.” Na teena foi e le Palemia le fautuaga e faapea ua lamatia Ofisa Sili o Pulega ma latou tagata faigaluega e Komiti Faufautua.
“O le Ofisa Sili o Pulega o le faauluuluga lea o le faalapotopotoga poo se matagaluega poo le a lava. Ua tuu atu latou iina mo se mafuaga. O Komiti Faufautua e galulue lava faapena o Faufautua.”I le taimi o felafolafoaiga, na puipuia e se sui o se tasi o komiti faufautua lo latou avea ma komiti faufautua. Na ia tusi e faapea o nei komiti o “mata mo le Matagaluega” ma e “anoano a latou galuega e fai”e faamaonia ai o latou tototogi i le ta’ilua vaiaso.
Mo se faataitaiga, “o le galuega a le komiti,”fai mai a ia, “e aofia ai asiasiga tau le fuafuaina ina ia mautinoa ai le lelei ma le tulaga saogalemu o alamanuia faale-natura o loo i ai nei, ma tuliloa le faamalosia o faiga faavae tau le siosiomaga a le malo ma tulafgono e faasino i ai ma tulafono faatonutonu.” Na ia toe ta’ua: “O le mea o loo o’u taumafai e faamalamalama atu iinei e faapea e le o se mea ua i ai ma le faaaluina o tupe i komiti e taua lea. E anoano galuega e tatau ona fai. O taimi uma lava e maopoopo lelei ai komiti ma tuuina atu le taitaiga lelei i ai.” Ia. Ae lelei ona tatou faamanatu atu i le tusitala iinei e fapea “o tupe e faaalu i komiti (e le afaina) lea. Ae o tupe a tagata totogi lafoga ma afai o faaalu le aoga e le malo, ua tatau loa ona taofi. O lo tatou tamaoaiga ua leva ona ona tauivi. Mafaufau i la tatou aitalafu i fafo lea ua matua sili atu i le $1.5 miliona. Ona toe mafaufau lea i le oti o le maketi mo oloa e auina atu i fafo. O le a le ituaiga o lumana’i o le a maua e lenei atunuu?
Ua o’o mai le taimi mo le malo e amata ai ona matua tilotilo lelei i le faaitiitia o tupe soona faaalu e leai se aoga. Ma o le toe iloiloina o komiti faufautua o se amata lelei lea. Aisea tatou te manaomia ai ia komiti ae o lea e totogi e le Malo pulenu’u ma sui o tamaitai i totonu o nuu talu ai nei lava? O le taunuuga moni o nei komiti o le a popoto (pe afai e mafai ona matou faaaogaina lea upu) i taaloga faa-polokiki e taofi ai pea nei tagata e lagolago i le malo. O Polokiki e faasino lea i le manumalo i le paoa ma tausi pea i ai i taimi uma lava e te mafaia ai. Ua iloa e le malo o taimi uma lava e te totogiina lelei ai nei tagata-o le a se’e ese mai o latou ala ina ia mautinoa ai o loo pepese nuu i le fatia a le H.R.P.P.-ia o’o maia le tausaga o le faiga-palota. Ma e te le manaomia ona avea oe ma saienesi o roketi e te iloa ai e o le mea tonu lava lea ua tupu i totonu o Samoa. O loo faaaoga e le H.R.P.P. lea lava togafiti i totonu o le faafoeina o le malo.
O le a se isi faiga e mafai ai ona e faamaonia o ia totogi mata’utia mo MInisita o le Kapeneta, Minisita Lagolago, Ofisa Sili o Pulega, Sui Ofisa Sili o Pulega ma alii ofisa sinia i totonu o galuega a le malo?
E le o se mea lilo le faapea o loo totogi e le malo ni aofaiga uiga ese o tupe e faatosina ai fai’ai maoa’e o le atunuu i le vaega o pisinisi. E mafai faapefea e le ‘aufaipisinisi ona tauva ma na totogi? Ae i lena taimi-e le o le mataupu autu lena iinei. O le mea moni e faapea o le tau o le soifuaga ua matua uiga ese le taugata mo le toatele o tagata i totonu o lenei atunuu.
E ui lava ina o loo i ai ni mea mai fafo e it ala atu o le pule a le malo, o se sao maoa’e i lenei tulaga o le aofai lea o tupe a le malo o loo faamaumau e ala i ia komiti e le tatau ai ma komiti faatino, ia ua tatau ona faataape nei loa lava. E anoano isi lava auala o loo faamaumau ai tupe a le malo ae matou te manatu o se amataga lelei lenei. A faapefea la outou? Tusi mai e faasoa mai ou mafaufauga ia i matou.
Ia outou maua Samoa se Aso Faraile uiga ese, ma ia faamanuia atu le Atua!

robotstxt: allowed

filter: keep


text:
1. Matauina i Tala Fou le faasalaina o se tasi alii talu ai faiga pi’opi’o tau faiga-palota. O lea solitulafono e faasino i se fanua ua nofo ma saini e nonofo ai nisi tagata e aunoa ma le iloa e le tagata moni e ou lea fanua.
Afai la tatou te tilotilo i lenei mataupu-e vave lava ona oso mai i le manatu pe faamata ona pau lenei o le faiga pi’opi’o tau faiga-palota ua aliali mai ae pe faamata o i ai foi nisi faiga pi’opi’o faapenei o fai- ae le o aliali mai i luga! Ia o lea faatoa fai le Palota i le tausaga fou-ae o lea ua leva ona fai fuafuaga a tagata pi’opi’o mo le faiga-palota o loma nei.
A fua la i taimi ua alu-sa leai lava ni mea faapenei na tutupu mai-leaga foi sa filifili mai lava e le Itumalo ia lona sui faatu mo le Palota-ma o le mea foi lea sa seāseā lava ona tulai mai ai ni faiga faapenei! Afai la ua matua sasao faa-afi nei mea o faiga pi’opi’o-ai e mafua ai?
O le tali e faitau miliona ma miliona tupe a le atunuu ua liu suavai talu ai faiga pi’opi’o a le HRPP-ae leai se mea o faia i ai! E tiga lava ona faamaonia e le Pule ma Su’etusi Sili a le Malo-ma saga faamaonia atili e le Komiti Filifilia a Alii Ofisa o le Palemene ia faiga pi’opi’o-ae o lea lava e leai se mea e tasi o faia e le Malo i lea tulaga! A faapefea la ona le pi’opi’o tagata o le atunuu?
O ai e popole i ai pe na o Ta’ita’i o le Malo e le o mafai ona molia i le Tulafono! Ia o lea foi ua o’o mai le Kirisimasi-ma o lea foi o le a fai mai lea tala ma lea tala-ae a tuu i le olaga o loo ola ai- e matua eseese mamao lava! A faapefea la ona le pi’opi’o tagata o le atunuu pe afai e tausolomua i taitai o le faiga-malo le pi’opi’o! Aisea la e faasala ai tagata o le atunuu pe a pi’opi’o pe na o taitai o le atunuu e leai se mea o faia i ai! O le a sou taofi?
2. Matauina foi i Tala Fou fai mai ua faatonuina le Bluesky ma le Iuni Lakapi a Samoa –ia faatoese! O lea foi ua fai mai o le a lomia faasalalau e le Bluesky ma Iuni Lakapi a Samoa lea faatoesega i le gagana Samoa ma le gagana Faa-Peretania.
O faatonuga lea a le Pule o Fesootaiga Televavave, Ua tuuina mai lea faatonuga ina ua mae’a suesuega a le Pule o Fesootaiga Televavave e tusa ai ma se tagi na faaulu e le Digicel e tusa ai ma se faalavelave na tupu i le Apia Park-i le faagasologa o le malaga asiasi mai a le Olopeleki i Samoa. Ia poo le a lava lea faalavelave na tupu e pogai ai lea faatoesega-sa faapea lava o se eseesega a ia kamupani fai telefoni e lua- ae o lea foi ua aafia ai ma le Iuni Lakapi a Samoa.
Aisea la ua aafia ai fua le Iuni Lakapi a Samoa? O le faatonuga a le Iuni Lakapi a Samoa na mafua ai? Afai e leai-e manaia pea a taatia pea lea mataupu i ia kamupani e lua-ae afai e aafia ai ma le Iuni Lakapi-o lona uiga-e luelue foi o se tonu a le Iuni Lakapi na mafua ai! O le a la sou taofi?
3. Matauina foi i Tala Fou finauga a Loia talu ai le mataupu i se faife’au ma se mea na tupu i se tamaitai- e tusa ai ma le mataupu lea ua leva ona faagasolo i luma o le Faamasinoga. O lea la tamaitai na afaina i lea faalavelave lea fai mai le Loia sa tatau ona puipuia e le Toomaga mo e Puapuagatia-aemaise ai o lea tamaitai -na aafia i ni feusuaiga mataga.
O se mataupu uiga ese lenei mataupu e pei ona fofogaina i luma o le Faamasinoga, ona o le tele o taumafaiga na fai e taofia ai le tagi a lenei tamaitai! Ae tiga lava le malosi o ia taumafaiga- ae o lea lava ua manumalo lea tamaitai-ona o lea ua taunuu i luma o le faamasinoga lana mataupu-ma ua aliali ai taumafaiga leaga uma ina ia ‘aua lava nei o’o lea mataupu i luma o le Faamasinoga.
O lenei la mataupu e aafia ai se Faifea’u o loo galue i se ekalesia i se nuu o Savaii. O loo faaauau pea lenei mataupu i luma o le Faamasinoga ma o le Alii Faamasino o Vaepule Vaai o loo faafoeina lea mataupu!O le a la sou taofi i lenei mataupu?
4. Matauina pea le anoano o sauniga faamanatu i lenei vaitau aemaise ai lava o faauuga a A’oga ma isi lava faalapotopotoga. Afai la tatou te fesili pe aisea ua fiafia ai tamaiti a’oga, matua ma aiga, o le tali-‘ua taunuu manuia le taumafai o fanau-ae le tagata-o le Vaitau fiafia lenei o tausaga uma talu ai le faamanatuina o le soifua mai o Iesu lo tatou Faaola!
Afai la e i ai nisi e le o fiafia- ia atonu e mafua ona ua le taulau le faamoemoe o le fanau-poo le vaai atu foi i le fiafia o isi aiga ae le o faapena lona aiga talu ai le mativa ma le le tagolima!
E mafua foi ona faanoanoa nisi ona o fanau pele, uso ma tuafafine aemaise ai o matua ua le mafai ona faatasi ma i latou i lenei taimi o le tausaga! E leai se faitio pe afai o e faanoanoa-vagana ai le tuu-a-lalo-ia tatou loto tetele! E le o taumate o loo fiafia i latou i le ola e faavavau-ae mo tatou nei-ia tatou tatalo ia tatou maua uma se Kirisimasi fiafia ma se Tausaga Fou manuia! O le a sou taofi?
5. E le o toe umi ona tatou aulia lea o le Kirisimasi! O le tatalo-ia tatou aulia manuia lea aso. Ae mo oe-o le a sau fuafuaga ua fai mo le Kirisimasi. O i ai se faamoemoe tou te tafafao i se isi vaega o le atunuu pe leai?
O i ai ni pati ua e faamoemoe e te auai? Faapefea ni faafiafiaga? Faapefea ni taaloga ma ni tafaoga i ni matafaga i Upolu nei poo Savaii? O ai nisi tou te o? Afai la o oe e gafa ma le aveina o le taavale-o lona uiga- o ola uma o la outou aumalaga o loo i ou aao! A taumafa ni ‘ava- tuu e inu la outou ‘au-malaga- ae onosa’i oe se’i faaolatia i fanua-ona inu lea o sau fagu! Afai foi e te alu i se pati- e saogalemu lava le alu i le taxi –toe foi mai le taxi! O aso fiafia faapenei- e moomia ai lo tatou faautauta lelei!
O le a i ai avetaale e feoa’i onanā i luga o le alatele! Ia manatu foi le upu-“E iloa lava si pala’ai o ola umi” Soo se mea e te alu i ai- ia ‘aua nei galo lou aiga o loo faatali atu. Afai foi ua fai sou aiga ma sau fanau- e tatau lava ona faamuamua i latou ae faamulimuli le mea e te loto i ai! Aisea? O aso nei o le fiafia ae o ni aso faanoanoa! Ae ia sili ai ona e manatua- ‘E tasi lava si ola- e le toe maua se isi ola i se faleoloa! O le a sou taofi?


text:
Fai mai Iakopo, e faapogai mai taua ma misa i le loto ua leaga. E sa’o? E maifea ona feeseesea’i ma fevaevaea’i? Aiseā ua fefaamasinoa’i ai ma fefaa’ūūa’i? Uso e, o le mea ua sili ona manaomia, ia femalamalamaa’i.
O le mea lea sa tupu i le ekalesia ma le ‘au molimau i Korinito. Ae fai mai Paulo, “Le au uso e, ou te aioi atu ia te outou i le suafa o lo tatou Alii o Iesu Keriso, ina ia TASI la outou upu uma lava, ina ne’i iai ni maseiga ia te outou, a ia maopoopo lava i le loto e tasi ma le manatu e tasi.” (f.10).
O le taūa o le femalamalamaa’i, e tua i maopoopoga ma faamanuiaga o le ola.
Muamua, ia ’e malamalama oe lava ia te oe. O lou tuā tagata ma lou siomaga, o ananafi ma le asō o lou olaga, o le valaauina ma le fesootaiga ma lou tagata. O le atugaluga o le aposetolo, “o outou” (oe). ‘Ou te aioi atu ia te outou’ O le aioi a Paulo, o le faanaunau ia ‘saga tonu’outou. Ia moni le outou. Ia fetaui Oe ma le ala . Ia fai lou ’oe (outou) ma OLA i le lafu mamoe. Le au uso e, ia outou malamalama muamua ia te outou. Ia e iloa le tulaga o oe i le galuega faaola a le Alii. O le aioi a le aposetolo, ia tuu lou ’oe, ae faamuamua Lē na valaauina oe. O le pogai lea o le vevesi ma fevaevaea’i, ua faalālā i luga le igoa o Paulo. Ua tau’ave le igoa o Apolo. Ua vivii le igoa o Kefa (Peteru). A o le ālā pologa foi lea ma oi solo tagata lotu o Samoa, ua faamuamua lou ‘oe’; ua outou saili mo outou lava, ae matitiva ai pea ma fālōlō tagata.
Lua, ia e malamalama lelei i le Alii o Iesu Keriso. O le faamoemoe tu tasi o le Atua na auina mai ai. O ala na ia uia ai le lalolagi. O lona natura faale-tagata. O lona tamaliiaga i ona faiva ma le ituaiga soifuaga sa soifua ai i le lalolagi. Ana manino lelei le pito lea, e le iai ni faiga faa-pāti poo ni faigā kegi, e pei ona sasao faaafi foi i soo se vaega o le soifuaga faa Samoa. Poo ua leai foi se ola tausili i tofi ma galuega i totonu o aiga, nuu, ekalesia, faalapotopotoga uma ma le mālo. Auā o le silasila mamao a le aposetolo, a tatou le malamalama ia Iesu Keriso, ua tutupu maseiga. O le ala foi lea o le fai o le kegi poo le vaega sa Kerisō ma ua pei o se suafa ua le faataūaina i tagata uma o le ekalesia. Aisea? Leai se femalamalamaa’i. O le sini lea o le toilalo ma le oti o le ekalesia nei i Korinito, e le o malamalama tagata ia Iesu Keriso, o ia o le Alii (the believers failed to recognize Jesus Christ as Lord). E mafai faapefea ona e lauga ma faasoa atu i nisi iā Iesu Keriso ae o loo nefu faasoloatoa foi lau oe channel?
Tolu, ia e malamalama i le ‘Feau.’ Poo le ā lava le faiva o loo e fagota ai, e tasi lava le faamoemoe, ia iai se i’a i le liu o lou vaa. Ia maua agaga mo le Alii. Ia faaolaina tagata. O lau feau lenā; o le feau o le faaolataga. E maua tagata, pe a manino ma malamalama; pe a pulea lelei lou tamaliiaga. E telē le faafitauli o le ekalesia i Korinito. O le iai o le ekalesia poo le talalelei i totonu o Korinito, o se mea manaia ma lelei tele. A o le iai o Korinito i totonu o le ekalesia poo le talalelei, o se manu’a matautia tele. O le manu’a lena o loo taoto ai le talalelei i Samoa. Filemu ma fiafia ma fealofani Samoa ina ua ulufale le talalelei i ona laufanua ma lana aganuu. Ae na ofi loa le aganuu i totonu o le ekalesia ma le talalelei, fetaufaoa’i loa poo ai e sa’o. Faatafatafa loa le galuega a le ekalesia, ma ua faigata ai le talalelei, i le ua fai ai le lotu ma taufaamata’u i tagata i nei ona po i le atunuu.
E tala lasi Korinito i mea uma. E sili lona tamaoaiga. E le faatusalia le tulaga tau aoaoga ma le poto faafilosofia. O ona atua ma le felanulanua’i o mea faafiafia. O le olaga ma le soifuaga lea o Korinito. Le Korinito lea, o lo ua faavāvā atu ma saofai I totonu o le ekalesia, ma ua feta’a’ina sesē ai i mea uma lava. Ua lima taitaiina ai le tofā ma le faautautaga sa fā’i lava e malu ai le talalelei o le faaolataga. Le talalelei sa toto e Paulo ma moomooga i le au faatuatua, e malu ai le fa! Ae talofa, ua masofa le fa e pei o upu a le atunuu. Ua soli tuaoi le iloa. Ua tausili i igoa (f.12). Samoa e, e eseese itu tino; ae tasi lava le tino. Ia malamalama le vae i lana galuega; o le lima i lana matāfaioi; o le ulu i ona tiute. E galulue faatasi mea uma ia maua maopoopoga, ia tali le saolotoga, ma sanisani faatasi i le ola. O le manogi na le au uso e, o loo talitalia e le Ao o le ekalesia. O le manogi e lolofi iai ola, auā o le manogi o le ola.
Le au uso e, ia Keriso Iesu, ou te faatoga atu, sā’afi mai le loto. Pese mai le agaga. Molimau ina ua e malamalama. A tatou femalamalamaa’i, ona tineia lea o le feaina’i. Ia tatou fefaamagaloa’i, ona galoma lea o fefulituaa’i. E faapefea ona atia’e tagata mo le Alii? Se ā se faiga e fausia ai le ekalesia a le Atua i lou olaga ma le lalolagi o tagata?
Le ekalesia e, la’a ese ma le olaga faapolokiki o Korinito. Auā o sē fia uō ma le lalolagi, o le ita lea i le Atua (Iakopo.4:4). O le natura lava ia o le lalolagi, o le faata’ape’ape ma faaumatia. A ia outou iloa, o totonugalemū o maopoopoga, o le Alofa. E faigofie ona tasi, ina ua taoto ai le Alofa. E le mafai ona fefaamalamalamaa’i, pe afai e le fealofani. “A o le mea lea e iloa ai e tagata uma o o’u soo outou, pe afai ua outou fealofani.” (Ioane.13:35) O la Iesu lea. Samoa e tasi lo tatou faavae; e le mafai ona faaluaina (I Kori.3:11). E tasi le fofō o fevaevaea’iga – na o Iesu (I Kori.1:13). O ia e toatasi na maliu mo oe ma lou aiga; mo a’u ma tatou uma, ina ia tasi tagata uma i le ola e faavavau. “Le au uso e, ou te aioi atu ia te outou i le suafa o lo tatou Alii o Iesu Keriso, ina ia tasi la outou upu uma lava, ina ne’i iai ni maseiga ia te outou; a ia maopoopo lava i le loto e tasi ma le manatu e tasi.”
Amene
E-mail: petaiasetu@gmail.com
7737063/7783782


text:
Pai Mulitalo Ale
Faaliliu e Seagaitumua Tupuola
Ua falepuipui se tina e 36 tausaga le matua mo le 18 masina ona o le gaoi a’o avea ma tagata faigaluega.
O lea faasalaga mo Samantha Tavita na tuuina atu e le Alii Faamasino o Vui Clarence Nelson ina ua mae’a ona ia ioe i le nofosala i ni moliaga se lua o le gaoi a’o avea ma tagata faigaluega.
O Tavita sa galuega e avea ma Area Manager mo le vaega Tau Oloa Faatau Atu ma le Maketiina i le Vailima Breweries –o le taimi lea na tuua’ia ai o ia i le gaoia o le $12,960 mai le kamupani.
I le faagasologa o le fofogaina o lea mataupu-sa finauina e le loia a Tavita o Leota Tima Leavai e faapea e le’i gaoia e lana paaga lea tupe.
Ae fai mai a ia o lea tupe na leiloa a’o ia te ia. Fai mai Leota na ta’utino e lana paaga e faapea o lea tupe na tuuina atu ia te ia-i le va o ia ma le ofisa, ua leiloa.
Na faailoa atu foi e lea tamaitai i le faamasinoga ua uma ona totogi e Tavita le $12,000 i le itu tagi ma o loo i ai ana fuafuaga e totogi le tupe o loo totoe e $960 i le vaiaso o i luma.
Na talosagaina e le loia le Faamasinoga e faapea o lea solitulafono e tatau ona faatatauina i se tulaga maulalo tau soligatulafono ona o le mea moni e faapea e le’i faaaogaina e lana paaga lea tupe mo ia lava.
Ae peitai na faalava le Alii Faamasino o Vui ma ta’u atu ia Leota e le talia e le Faamasinoga lana finauga. “Sa tatau ia te ia ona faapea mai e le nofosala o ia ma faagasolo loa lau tete’e,” o le faaaliga lea a le Alii Faamasino o Vui.
I le tuuina mai la o lana faaiuga, fai mai le Alii Faamasino o Vui ua faalata e Tavita le faatuatuaga sa tuuina atu ia te ia e le pule o lana galuega. “Ua e soli lea faatuatuaga. Ua e gaoi le $12,960 ma o se aofaiga tele lea o tupe.”
Ae mo le talosaga i le Faamasinoga ina ia faatatauina lea mataupu i le tulaga maulalo tau solitulafono, sa le talia e le Alii Faamasino o Vui.
Fai mai a ia o le gaoi mai se supamaketi o se solitulafono tulaga maulalo lea ae o le gaoi mai le tagata e ou le galuega e le talia.
“E ese le mataupu lenei. O se solitulafono masani lea i totonu o Samoa ma e mafi ai tele tina talavou. Ou te vaaia ia i latou i totonu o la’u faamasinoga i Aso Gafua uma.” Sa faamamafa foi e le Alii Faamasino o Vui e faapea ua na malamalala lelei i le unaiga malosi o loo feagai ma le toatele o tagata faigaluea i le itu i noataga tau le aiga.
Ae peitai-e le avea lena ma mea e faapea ai e tatau ona latou gaoi. Ua uma ona ‘ou auina atu tina talavou i Tafa’igata mo lenei solitulfono. O se mea faigata tele le auina o i latou i le falepuipui talu ai-e leai se sala a le aiga ma tamaiti. Ua avea i latou ma e ua aafia ia outou faiga.” “Afai o e mafaufau e fai lenei solifulafono, o lou taunuuga o Tafa’igata.”


text:
1. Ua maua i Tala Fou e le o talia e le Ofisa Sili o Pulega a le Iuni Lakapi a Samoa le tala a le Samoa Observer e uiga i le tofia o se Faia’oga fou mo le Manu Samoa!
E tusa ai ma le tete’e a le Ofisa Sili o Pulega a le Iuni Lakapi a Samoa-fai mai e le’i mae’a taualumaga o le sailia o se Faiaoga fou o le Manu Samoa-ma o le Aso Lulu 23 o Tesema -o le a faalauiloa aloa’ia ai lea faaiuga pe a mae’a le fono a le Komiti Faatonu a le Iuni Lakapi a Samoa.
O le mau la a le Ofisa Sili o Pulega a le Iuni Lakapi a Samoa-e le sa’o le tala na lomia faasalalau e Samoa Observer. Ae peitai-sa le mafai e le Ofisa Sii o Pulega a le Iuni Lakapi a Samoa ona faamaonia pe teena lipoti e faapea o Namulauulu lea ua tonu o le a avea ma Faia’oga o le Manu Samoa.
E aliali mai la e tusa ai ma le Ofisa Sili o Pulega pe afai e sa’o-e leai se tofiga ua faia -vagana ai ua faalauiloa aloa’ia e le Komiti Faatonu.
O le fesili la- o le a le pogai e tau nānā ai nei mea mai le atunuu? Afai o le Iuni Lakapi a Samoa-o le a la le pogai e mafua ai ona le tali sa’o mai o le atunuu? Afai la e lei tofia Namulauulu-o le a le pogai e le ta’u sa’o mai ai?
O ai la lena e mana’o i ai le Komiti Faatonu e avea ma faia’oga? Afai la e le o manaomia ni tagata Samoa sa lakapi i fafo e pei o Namulauulu ma isi-aisea la e le tofia ai loa le Ta’ita’ifono e avea ma Faia’oga? E sili atu ona lelei lena i lo le tofi o se isi Faia’oga-ae faatonu uma lava iinei le mea e fai -e le Komiti Faatonu! O le a sou taofi?
2. Ua matauina foi i Tala Fou o lea foi ua aumai ma le meaalofa a Saina i le Iuni Lakapi a Samoa! O le tulaga la ua aliali mai-afai ua leai ni mea faigaluega mo le lakapi-o lona uiga-o lea foi ua amata ona to le manava a le Iuni Lakapi a Samoa!
O le fesili la-o fea ni tupe a le Iuni Lakapi lava ia? Afai ua leai ni tupe a le Iuni Lakapi-o le a faapefea la ona totogi tama taalo ma maua mea faigaluega uma e tapena ai le Manu Samoa mo ana taaloga?
Ia manatua foi o le upu a le atunuu e te fiu lava e sasa le manu ua mate-ua matua pe mate lava! E lua lava la mea e fai-o le tofi o ni tagata e mafai ona faafoeina lelei le Iuni-poo le tuu loa ma le ta’uvalea ai o le atunuu! O le a sou taofi?
3. Matauina foi i Tala Fou ua faaulu se tagi a se Ekalesia i le Faamasinoga! O lea tagi e faatūtū i le Nusipepa o le ‘Samoa Today’ ona o se tala na latou lomia faasalalau i le tolu masina talu ai-ma tuua’ia ai le Failautusi Aoao a lea Ekalesia o Rev Dr. Afereti Uili.
O lea la tagi i le faamasinoga o loo ta’ua ai se alii faipisinisi o Patrick Boon ma le Patrick Boon Holdings Company Ltd. O isi itu tete’e o le tusitala o tala fou o Kirstin Toaimoana Ofisa ma le Faatonu o lea Nusipepa o Manū Asafo Maugatai.
Ua faaulu foi e le Komiti Faatonu a le Ekalesia se tagi e faasaga i itu tete’e ua ta’ua ona o le una’ia o ia faiga ua ta’uvalea ai le Ekalesia. O Semi Leuga Wai le Loia a le Ekalesia a’o Alalatoa Rosella o le Loia lea a itu tete’e o Kirstin Ofisa ma Manu Asafo Maugatai, ae o Patrick Boon o loo i fafo i le taimi nei.
O lea la mataupu sa i luma ole Afioga i le Faamasino Sili o Patu Tiava’asu’e Falefatu Sapolu ananafi- ae ua toe tolopo i le aso 18 o Ianuari 2016….!Ia-o mataupu faapenei e fai sina ma’ale’ale talu ai-o le faasalalau lea o ni tala e le moni!
Afai la ua finagalo le Ekalesia e faatino lea tulaga-o se laasaga lea e matua talafeagai ai-ona e le gata ina afaina ai le Failauatusi Aoao a le Ekalesia- ae o le suafa o le Ekalesia Aoao lava ia.
E tatau la ona faamamā le suafa o le Ekalesia- pe afai e alofa moni i tagata lotu uma o le Ekalesia ua faataasina-talu ai faamatalaga e le faavaea a lea Nusipepa! O le a la sou taofi?
4. Ua matauina foi i Tala Fou ua i ai foi ni tagata na faau’u mai se Aoga o Gagana! O lea la A’oga o Gagana e peiseai o le gagana a Saina lea o loo aoaoina ai? Afai la o lea-o le a faapefea lau lava Gagana o le Gagana Samoa?
Aisea ua le faapea ai ona fai se Aoga faapitoa e a’oa’o ai le Gagana Samoa lava ia? O le gagana Saina e le o se gagana a le lalolagi-masalo e na o Saina lava o loo tautatala ai. O lona uiga la-e leai se pogai e ao’oa’o ai fua i totonu o Samoa, aua e le pule Saina ia Samoa- ae o lea e oti le aoaoina o le gagana Peretania ma le Gagana Samoa-ae o lenei ua a’oa’o le gagana a Saina!
Afai la e maua ai ni galuega a tagata Samoa i Saina-ia atonu ua talafeagai lena faamoemoe, ae afai e le o se gagana a le lalolagi atoa-o le a la le mea e a’oa’o ai fua i Samoa nei ae leai se aoga! Ana faapea e a’oa’o nei gagana a’o le gagana Eperu, Eleni ma le Latina- ia ua matua talafeagai lelei lava-e saga malamalama ai le atunuu i le uiga moni o upu o loo faaaogaina i totonu o le Tusi Pa’ia poo le Afioga a le Atua! O le a sou taofi?


text:
Lanuola Tusani Tupufia
Faaliliu e Seagaitumua Tupuola
O le Tamaitai Faamasino o Elizabeth Aitken, o le tamaitai lea ua na faatinoina se galuega taua tele tau le faatuuina o se Faamasinoga a Samoa Tau Fualaau Faasaina ma le Ava Oona, ua matua mautu lava lona faamoemoe.
I le faagasologa o se talanoaga ma le Sunday Samoan, o loo faamoemoe le Tamaitai Faamasino o Aitken o le a una’ia e le Faamasinoga ni talanoaga e faasino ia i latou o loo faaaogaina sese le ava malosi ma fualaau fasaina i Samoa nei ina ia avea ma tagata e sili ona noatia mo mea latou te faia.
“Ou te manatu o loo i ai se tulaga moni o le le lava o le iloa pe o le a le tele o le ‘ava o loo inu e tagata ma le toatele o e solitulafono latou te le iloa le taunuuga o mea o loo latou inuina,” o le faaaliga lea a le tamaitai.. “E le o iloa e tagata e faapea a latou inu ‘ava i le po atoa i se tulaga faifai malie ma maua itula e fai e moe ai, latou te onanā lava i le taimi latou te o ai i galuega.”
Na tatala lea faamoemoe i le aso 12 o Fepuari 2016 faatasi ai ma lana tauaofiaga muamua i le aso 16 o Fepuari 2016, e aloa’ia e le Faamasinoga o Fualaau Faasaina ma le Ava malosi le mana’oga ina ia fo’ia le faaaoga sese o le ava oona ma fualaau faasaina i totonu o Samoa.
O se su’esu’ega na faatinoina e le Matagaluega o Faamasinoga ma Pulega Tau Faamasinoga sa silasila taula’i i soligatulfono mata’utia e pei o le fasioti tagata, fasioti tagata pa’ivalea ma le faao’o o manu’a matuia i le tino. O lea suesuega na maua ai e faapea i le 2012, e tusa ma le 44 pasene o soligatulafono na fai a’o onanā i le ‘ava malosi.
I le 2013, o lea aofa’i na faateleina i le 51 psene, na oso vave i luga i le 2014 ina ua na ‘ausia le 72 pasene. Mai ia fuainumera faamaumauina, fai mai le Tamaitai Faamasino o Aitken o loo i ai se mana’oga faanatinati mo le suiga o le amio ma uiga o tagata i le ava oona ma fualaau faasaina i totonu o Samoa.
“O le matafaioi a le Faamasinoga o Fualaau Faasaina ma le Ava Oona e faapea-o loo fai mai-vaai outou-e mafai ona matou faasalaina tagata mo taunuuga o a latou amio ma o loo i ai se nofoaga o le taimi i totonu o le falepuipui ma o loo i ai se nofoaga mo faasalaga matuitui e taofia ai tagata ina ia mautali atu,”o le faaaliga lea a le tamaitai.
“Ae peitai, e itiiti lava se suesuega na faia ou te iloa e faapea o le falepuipui e suia ai le amio i se tulaga lelei.
“O le mea e ono tupu mai o le taimi lea ua e maua ai se vaega o tagata solitulafono ua faatasi i se nofoaga e tasi, se’ia vagana ai ua e mafai ona e faia ni polokalame lelei ma le malamalama tau le toe faaleleia o le amio, o loo i ai se avanoa lelei e o mai ai i fafo ma le amio ua matua leaga lava.” Sa faailoa mai e le Tamaitai Faamasino o Aitken e faapea o le taimi i totonu o le falepuipui e aveese ai i latou mai o latou aiga, ekalesia ma le nuu, o le faavae lautele lea, e masani ona i ai se una’iga lelei i o latou olaga.
O le Fa’amasinoga fa’atatau i Fuala’au Fa’asaina o se avanoa lea ua tu’uina atu i o tatou tagata e fa’ailoa mai ai a latou amio.
“O lea le mafuaga tatou te talitonu o le a mafai ai ona fa’ailoa tulaga nei tau solitulafono ma o le a tele se lelei mo le atunu’u lautele.” o lana tala mai lea.
O lea faiga tau i tulafono nei tau Fuala’au Fa’asaina ma Ava Malosi o lo’o ogatasi ai ma tulafono o lo’o lima ta’ita’ia ai Amerika lea e o fa’atasi ai lava ma Niu Sila.
Na ia ta’ua ua tele se aoga o lea tulafono e pei ona ua tu’uina mai.
Saunoa le fa’amasino i a Aitken o se tasi lenei o tulafono o lo’o galulue ai pea se’ia o’o mai i le taimi lenei ma le Vaega o Su’esuega Fa’aSaienisi i Samoa nei.
O le ma’ea ai o nei vaega, o le a fa’apea ona maioio ai vaega uma ma o le a leai se tasi e mafai ona toe tula’i i le fa’amasinoga a’o tagofia ia tulaga e pei ona ua fa’ailoa muamua atu.
O le eseesega o le tulafono lenei mai Niu Sila ona o lea tulafono o lo’o faia mo Samoa mo Samoa.
“O se fa’amasinoga o lo’o maioio ai vaega e ao ona fa’atinoina” Aitken.
O lea fo’i le tulafono o lo’o faia e fesoasoani ai i faifeau ma e o lo’o galulue i totonu o nu’u ma afioaga ta’itasi.
Na ia ta’ua o le taimi lenei o lo’o ua amata ona fa’aaoga nei tulafono amata mai Afega se’ia pa’ia Lauli’i aga’i atu i Vailima. O nei fo’i afioga ua uma ona asia ma ua uma ona faia ni a’oa’oga aua lava lo latou nofo silafia.
“O lea avea i latou ma ta’imua o fa’amasinoga i totonu o afioaga nei,” o lana tala mai lea.
Na ia toe fa’aopopo o le tulafono o le a mafai ai fo’i ona o’o atu i tua i nu’u ma afioaga e fa’atalanoaina ai vaega uma nei.
“O le mea o lo’o ua matou maitauina o le a lava le taumafai o lo’o matou faioa e le mafai ai lava ona fo’ia fa’afitauli.
“O le so’ona tagofia ai o le ava malosi aemaise o le fuala’au fa’asaina o se mea e ao lava ona mafaufau toto’a ai….o lau lea pisinisi ae fa’atoa mafai ona tagofia ina ua ova ma la’asia le vaega e le tatau ona e o’o ai.
O se tasi o vaega o lenei polokalame o lo’o fa’atinoina ai ni polokalame fa’ale-a’oa’oga.
O lea o lo’o matua’i a’o’aoina e o lo’o ua molia i vaega nei i le ogaoga o le tagofia ai o vaega nei aemaise lava Ii le soifua maloloina aemaise o totonu o aiga.
“O le mea o lo’o ua matou iloa nei o le to’atele o i latou nei e le’o mafai ona o latou silafia le ogaoga o vaega nei.
“O le tele lava o le le malamalama lea o lo’o i ai nai o tatou tagata aemaise ‘a’afiaga e ‘a’afia ai.
“Ou te iloa o e galulue o le a tele se taimi e ‘e’eva solo ai nai lo le mafaufau e tu’u atoa i galuega o lo’o fa’atinoina.
Saunoa Aitken o le so’ona tagofia o se vaega e ao lava ona silafia ona ‘a’afiaga e tula’i mai ai.
“O le tele o le fanau e i ai se lagona aemaise lava pe a alu le tamā e inupia i po o Aso Faraile ma Aso Tofi, aua fo’i pau lava le mea i le mafaufau e fo’i atu loa na o le vevesi lava.
“Ia pe tauave fo’i e tinā nei tulaga uma ona o luga lava o le le mafai ona fai fuafua lelei.
“O le fa’amoemoega o lo’o i ai le fa’amasinoga o le mafai lea ona amata fa’atalatalanoaga ma aiga aemaise o afioaga i le fa’aaogaina ai ma le tatau o vaega nei.
“O le tele o taimi e va’aia ai le salamo pe a ta’u atu le tele o tausaga o le a i ai le falepuipui, aemaise ai pe a aafia nisi o aiga.
“Tele tele vaega nei e tutupu mai totonu o aiga ma afioaga i le taimi lenei. O le tele o taimi e lau ai I’uga ta te fa’alogoina fo’i e ta ita ia.
Sa ia ta’ua e le se tulaga lelei le ave ai o i latou i le fale puipui.
“Ou te leiloa i isi fa’amasino ae ou te tautino atu lava le o’otia i le tele o taimi e tu’uina atu iuga o fa’amasinoga i a’i latou nei ona o le maimau ai o le taimi i totonu o le falepuipui.
Ua ma’ea taimi o Aitken i Samoa ma o le toe fo’i atu o ia ma lona to’alua i a David Galler lea o lo’o galue i le Falema’i i Moto’otua.


text:
Rohan uiga igoa sili: Agavaa, Gauai, Matuia, Lē ma vāloia, Foafoa. Aumai Rohan uiga o le suafa.
Yadav uiga faaiu sili: Faauo, Gauai, Agavaa, Foafoa, Po nei. Aumai Yadav uiga o faaiu.
Rohan amataga o le igoa muamua. Derived from Sanskrit रोहण (rohana) meaning "ascending". Aumai Rohan amataga o le igoa muamua.
Faʻaiu Yadav taatele i Aiselani, Initia, Nepal, Oman, Qatar. Aumai Yadav faaiu faasalalauina.
Surnames taatele ma igoa Rohan: Sharma, Thorat, Patel, Fandan, Thakur. Aumai Lisi o surnames ma igoa Rohan.
O le tele o igoa tutusa ai ma faaiu Yadav: Krishna, Vijay, Pooja, Manish, Sunil. Aumai Igoa e aumai faatasi Yadav.
Ogatasi o Rohan ma Yadav o 78%. Aumai Ogatasi o Rohan ma Yadav.


text:
Rohit uiga igoa sili: Agalelei, Foafoa, Agavaa, Gauai, Volatile. Aumai Rohit uiga o le suafa.
Yadav uiga faaiu sili: Faauo, Gauai, Agavaa, Foafoa, Po nei. Aumai Yadav uiga o faaiu.
Rohit amataga o le igoa muamua. Derived from Sanskrit रोहित (rohita) meaning "red". Aumai Rohit amataga o le igoa muamua.
Faʻaiu Yadav taatele i Aiselani, Initia, Nepal, Oman, Qatar. Aumai Yadav faaiu faasalalauina.
Surnames taatele ma igoa Rohit: Gupta, Kumar, Singh, Joshi, Raj. Aumai Lisi o surnames ma igoa Rohit.
O le tele o igoa tutusa ai ma faaiu Yadav: Krishna, Vijay, Pooja, Manish, Sunil. Aumai Igoa e aumai faatasi Yadav.
Ogatasi o Rohit ma Yadav o 81%. Aumai Ogatasi o Rohit ma Yadav.


text:
FAAMOLEMOLE, INÁ TULA'I MAI! LO'U FALETUA(BRIDE) MONI
Tusia/tautalagia lalo ifo ole faau'uga a le RUACH ha KODESH(AGAGA PAIA)
e ala ile Aposetolo o Sherrie Elijah
Setema 17, 2000
* * * * * * *
E pei ole valoaga 41 o loo talanoa ma tusia ile 17.09.00, na iai leoleo e toatolu faatamilo i lo'u fale i ta'avale papa'e, e le'o faailogaina ua tutú mai luma o lo'u fale. Ua ou iloa ole ta'ita'i leoleo ua tu'itu'i mai i lo'u faitoto'a, na iloa atu e si o'u tama le tasi i tua ma le tasi i autafa ole fale. Ua fai mai ua ia sau ona ua fa'afa ona vili atu le 911 mai le tuátusi lea. Na ou fai iai, ta'i strange, aúa e leai se tasi o i nei ua na'o si o'u tama ma a'u, sa ou i luga ole telefoni ile taimi lena, talanoa atu ile isi a'u uó. Na tupu lenei mea i nai minute ina ua ou kiliki le telefoni, ina ua uma ona faitau ile valoaga, "Aua e te iai ile Vaega o Faletua(Bride) e lé Moni". Faamolemole tatalo mo lo'u puipuiga.
* * * * * * *
O LO'U Faletua(Bride) e le mafai ona ulu atu i totonu e aunoa ma le sasala o LA'U faau'uga. E le siliga ma oe le sasala o LA'U Faau'uga. Ia e sailia lenei faau'uga maualuga. Faailoa atu e leai se tamaloa poo se fafine na te mafai ona ia avatu ia te oe lea faau'uga; ua na'o LA'U Pele ole RUACH ha KODESH(AGAGA PAIA) na te faamamá oe ile manaia ole manogi o LA'U faau'uga o loo taofia mo LO'U Faletua. Sauni e alu ile aiga ma faataeleina oe i totonu ole mana ole faau'uga ole RUACH ha KODESH(AGAGA PAIA). Fai lou ofu faaipoipo. O LO'U ofu amiotonu. Na fai paleina A'U ile pale tuitui. E fai lou pale pe ole pale o LO'U Viiga lena ua i luga o lou ulu. E pei ona sauni Eseta mo le Tupu, e faapena foi ona e sauni mo le TUPU o TUPU, ma ALII o ALII, LO'U ALII le ATUA MATA'UTIA YAHUSHUA o LO'U IGOA, ma o A'U le FA'ATOAFAIAVA ua lata mai.
E pei ole faaipoipoga ua faailoa atu ma tufa atu tusi valaaulia, OU te avatu foi ma LO'U ave feau o Kaperielu e ilia le pu, ma ua na'o o LO'U FALETUA(BRIDE) latou te lagona le valaau atu mo O'U FALETUA. E matuá tuai lava pe afai e te manatu ole a e sauni ile taimi lena, ole mea lea ia e sauniuni mo le sau ole valaau, e ui ina e sauni lava oe, poo le ui atu ile Aposetolo ma Perofeta. Faalogo i LA'U lapata'iga! Faalogo maia ile lapata'iga lea, O le a OU alu atu. Ole Elopement(faaipoipo naná, e sau pei ole gaoi), aúa ua na'o le
fa'atoafaiava ua mautinoa ona iloa. O lenei ina alu, aua e te má, ma tuuina atu le valaaulia. Ia aua e te ofo ile aofa'i ole a le talia, aua e te faanoanoa, aúa ua le fetaui i latou ua le pasia foi le fesili, ole su'esuega ile faamaoni, ole su'esuega ile alofa, ole su'esuega ole ofa atu ma le su'esuega ole usita'i. Ole mea lea, o i latou e faalémálosilelei e le valaau o O'U Faletua. E iai i latou e ave le tusi valaau ma saei uma, oi latou ná ua ave le tusi valaaulia ma tu'u i luga ole fata mo se taimi umi lava, e le faaogaina. OU te le taua foi i latou mo A'U.
O O'U Faletua ua leva na faatali mo A'U, ma OU te alu atu e ave LO'U Faletua. OU te le vaai ile ituaiga poo talitonuga. E le taua poo le á lou ituaiga, poo ole á lou talitonuga, OU te saili ile mafutaga faatasi ma A'U ma OU te vaai mo le mea e tasi ole lanu mumú o LO'U Toto na maligi i Kalevaria, ma o lea OU te toe fai atu o LO'U aiga ile Lagi, e le'o toe mamao ae fai ma ou aiga. E siitia oe i luga e faafeiloa'i ma A'U ile ea, ia tosina mai i LO'U itu, a o loo e ola pea. O O'U vae e le toe pa'i ile eleele ole lenei lalolagi agasala pei ona iai, ia faapea ona sauni LO'U Faletua e siitia i luga a o e ola pea. Tuu pea i latou e taufaifai ma faitio, OU te tu ile faitoto'a ma OU tu'itu'i. Pau lava le latou mea e fai ua na'o le tatala ole faitoto'a o latou loto ma salamó ma talia A'U i totonu, ma o A'U, OU te faamaoni, ma o A'U OU te faamagalo i latou, i a latou agasala uma lava.
Fai atu ia te'i latou, aisea latou te mananao ai e faatauga ma mu i totonu o seoli poo le teio e iai le afi? E le'i faia mo i latou. Na faia mo le tiapolo. Na OU totogi le tau i Kalevaria ina ia fao mai oe i lima satani, mo le lalolagi uma ia sa'oloto, ae peitai o A'U ole Tamáalii, OU te le soloa i lalo le faitotoa. E na ona OU tu'itu'i ma faatali ile valaaulia mai o A'U i totonu. A ua to tasi le taimi, OU te fai atu ia te'i latou o YAHUSHUA ha MASHIACH, a o isi e valaau mai A'U le ALII IESU KERISO, e toe afio mai. Ta'u atu i LO'U Faletua, OU te toe sau e ave o ia ile aiga, ia tapenapena e alu ile agia, mo lou aiga o LO'U foi lea. Sauni e sau ile aiga, aúa o A'U OU te sau e ave LO'U Faletua ile aiga, ua le'o toe mamao ona e lagona lea ole pu a Kaperielu, ma e siitia i luga i LO'U itu e pei ua OU valaau atu i LO'U Faletua. Ole a e faalogo ile upu 'Ina sau ia', ua pei a lona leo ole 'au agelu, ina ua ia ilia ina le pú foafoa. Sauni e alu ile aiga, aúa OU te afio mai mo LO'U Faletua. E avea le tasi ae tuua le tasi.
Tusia ile aso 17 Setema 2000 @ 6:15 pm. Pei ona tautala mai, e faapea ona tusia.
Tuuina atu i lenei Auauna Fafine Sherrie Elijah.
www.amightywind.com
www.almightywind.com
Tuátusi Pusameli:
ALMIGHTYWIND
PO BOX 40007
UPPER HUTT 5018
NEW ZEALAND


text:
- aiga
- iunivesite
- Ajman Iunivesite o Saienisi ma Tekinolosi
Ajman Iunivesite o Saienisi ma Tekinolosi
Ajman University of Science and Technology Details
- atunuu : United Arab Emirates
- aʻai : Ajman
- Acronym : AUST
- faavaeina : 1988
- Students (approx.) : 4000
- Aua nei galo e discuss Ajman University of Science and Technology
lagona
Ajman Iunivesite o Saienisi ma Tekinolosi na faavaeina i 1988 e pei Ajman le Iunivesite o le Kolisi o Saienisi ma Tekinolosi (AUCST) ma mulimuli ane na toe faaigoaina le Iunivesite Ajman o Saienisi ma Tekinolosi (AUST).
O le Ajman ei ai le Iunivesite o Saienisi ma Tekinolosi campuses lua tasi i Ajman ma le isi i Fujairah , o lo oi le lotoa autu i le Iunivesite o Street i le itumalo Jarf o Ajman, vavalalata latalata i le Falemai Khalifa, Fagaloa College Medical, Ajman Matagaluega o Femalagaiga, ma Matagaluega Tetele Ajman. le 215,000 mita faatafafa (2.3 miliona futu faatafafa) lotoa ei ai nofoaga o taaloga (lakapi, pasiketipolo, track and field, aau), āʻoga, bookshop, iunite o le soifua maloloina, faleaiga, ma malumalu. O lona tausaga aʻoga tulaga ua vaevaeina i le tautoulu (Aukuso) ma le tautotogo (Ianuari) semesa; ai foi semesa tasi taumafanafana (Iuni).
ofoina Ajman Iunivesite o Saienisi ma Tekinolosi a ituaiga tele o malaga ma polokalame faauu e faamalieina ai manaoga o tamaiti aoga ma tagata e ona galuega e faasino i le tamaoaiga e faavae i le malamalama e ala i le tuufaatasiga o le tau o ni faaupuga malamalama ma tomai faatino. ua faia Ajman Iunivesite o Saienisi ma Tekinolosi e fua aafia ai le lalolagi faauu faatauva oe ua faatotogaina i le maualuga lagona o le tomai ma le tiutetauave lautele e faaauau pea le faaleleia o le tulaga lelei o ana galuega tauave autu: aoaoga, suʻesuʻega, aʻoga, tomai ma faiga, faatinoina uma i se siosiomaga fou.
le a faaleleia ai AUST lona tulaga o se tasi o le taitaiina o faalapotopotoga atoa o le aoga maualuga i le itulagi Fagaloa ia avea ma se saofaga toaga i le alualu i luma ma le atinae o le sosaiete UAE.
aoga / kolisi / matagaluega / vasega / mafaufau
- Kolisi o Engineering
- College of Information Technology
- College of University Requirements and Academic Counseling
- College of Dentistry
- College of Information, Mass Communication and Humanities
- College of Pharmacy and Health Sciences
- College o le Pulega o Pisinisi
- Kolisi o Aoga & Basic Sciences
- College o le Tulafono
Ete mana'o discuss Ajman University of Science and Technology ? So o se fesili, faamatalaga po o le toe iloiloga
Faasoa atu lenei nisi faʻamatalaga aoga ma au uo
Ajman University of Science and Technology reviews
Join to discuss of Ajman University of Science and Technology.
Faamolemole ia matau: tuuina EducationBro Magazine outou tomai e faitau nisi faʻamatalaga e uiga i le iunivesite i le 96 gagana, ae tatou te ole atu ia te oe e faaaloalo i isi tagata ma tuu ai ni manatu i le gagana Peretania.


text:
Zülfikar uiga igoa sili: Po nei, Laki, Faauo, Lē ma vāloia, Gauai. Aumai Zülfikar uiga o le suafa.
Chaudhuri uiga faaiu sili: Laki, Gauai, Agalelei, Matuia, Volatile. Aumai Chaudhuri uiga o faaiu.
Zülfikar amataga o le igoa muamua. Turkish form of Zulfiqar. Aumai Zülfikar amataga o le igoa muamua.
Chaudhuri tupuaga. Variant transcription of Chowdhury. Aumai Chaudhuri tupuaga.
Igoa tutusa mo Zülfikar i atunuu ma gagana eseese: Zulfaqar, Zulfikar, Zulfiqar. Aumai Zülfikar i isi gagana.
Tutusa surnames mo Chaudhuri i atunuu ma gagana eseese: Chaudhari, Chaudhary, Chaudhri, Choudhary. Aumai Chaudhuri i isi gagana.
Surnames taatele ma igoa Zülfikar: Irvan, Shaikh, Chaudhary. Aumai Lisi o surnames ma igoa Zülfikar.
O le tele o igoa tutusa ai ma faaiu Chaudhuri: Madhura, Atashi, Shweta, Arnab, Garland. Aumai Igoa e aumai faatasi Chaudhuri.
Ogatasi o Zülfikar ma Chaudhuri o 72%. Aumai Ogatasi o Zülfikar ma Chaudhuri.


text:
Tusia - Mata’afa Keni Lesa
Faaliliu e Seagaitumua Tupuola
E le masino mea e tatau ona tatou faitio ai pe a pa’ia la tatou aufaigaluega i totonu o le atunuu. E masani ona tatou faalogo i mea e peiseai e le o faamaoni i latou, faatalale ma e mafai lava ona latou sailia soo se auala e gaoi ai mea mai ia i latou e pulea a latou galuega.
Ma o nisi e amio faapena. Silasila i le faatupula’ia vave o le aofai o pagota i Tafa’igata. O loo filo ia i latou nisi e matua atamamai lava ua pa’u’u atu e fai ma mea’ai a le faaalualuŏ, faaosoosoga ma una’iga malosi o le olaga. Mo le aufaigaluega i totonu o le atunuu, o le faaseā mai ia i latou e ou galuega e pa’ia lava le mea moni e faapea o le toatele o i latou e amio e pei o ni sifi i taimi uma ae sa tatau ona avea i latou ma tagata Initia.
E faasolo ina matua sili ona leaga pe a outou faaopoopo i ai ma le anoano o mafuaga e ‘alo i ai mo le leaga o le faatinoina o le galuega, ma le le ma faitaulia o faalavelave e tatau ona latou auai (o le uiga o la’u upu e faafia ona oti se uso lona tamā poo le tuagane o lona tina i le faagasologa o le tausaga?), o aitalafu i vaiaso uma (faaunegatupe) ma le leai o se faafetai e uiga i le mea moni-ona o le i ai o a latou galuega.
O le mataupu mulimuli o se mataupu faatiga-ulu lea-talu ai o le toatele e tolotolo mai pe a latou manaomia se galuega. I nisi itu, latou te matua aioi mai lava mo se galuega ma e ala ona tuuina atu i ai ina ia faagalo ai le taua o se tulaga pe a faafaigaluegaina pe a fua i le faitau selau ma selau o isi tagata o lenei atunuu e leai ni galuega. Ia ona faasolo ai lea ona matua leaga a latou amio se’ia ina tutuli i latou. Ma o lea faagasologa e faaauau pea lava.
O se faagasologa e matua faigata lava, o se faagasologa lea ua faamalosia ai le tele o pisinisi, a le atunuu ma pisinisi e pulea e tagata mai fafo, e tilotilo i se isi atunuu mo ni tagata faigaluega. I le taimi nei la pe a mafaufau i le faatupula’ia o le aofai o tamaitai teu fale mai fafo, tagata faigaluega fau fale ma isi lava tagata faipisinisi i totonu o Samoa mo se faata’ita’iga. A e fesili i le toatele o tagata faipisinisi pe aisea ua latou filifilia ai lea faiga, o se tasi o tali masani e aofia ai le leai o se faamaoni mai tagata faigaluega o le atunuu. O le a latou ta’u atu ia te oe e faapea o nisi o tatou lava tagata e mafai lava ona latou gaoia tupe mai lou ofuvae pe afai latou te mafaia.
O se mea lea e matua leaga lava. Mai le vaai faa-pisinisi, e le o se mea faigata ona malamalama pe aisea ua latou faia ai le mea o loo latou faia. O le itu taua lava e tau lava i le mea moni e faapea-a faaalu e tagata e ou galuega-poo tagata e teu faafaigaluega a latou tupe mo lea tulaga-a latou tupe na maua i le afu maligi, latou te manaomia ni taunuuga. Latou te le manaomia ni faaupuga e ‘alo i ai, latou te le manaomia ni mea faatiga ulu, aemaise ai lava le faafeagai ma le le faamaoni ma mafuaga e ‘alo i ai ia e faailoa mai ona o le faaauau pea o le leaga o le faatinoina o galuega. Ma ua matua tatau ma talafeagai lena. O ai na te manaomia lena tulaga?
O le faafitauli mo Samoa e faapea o nei amioga o loo faauau pea ona fai ma faatiga ia i tatou, i le avea ma atunuu. O lea matou te talanoa atu e uiga i le mativa, matou te faitioina le leai o ni avanoa, ae o nisi taimi- o tatou fili e sili ona leaga o tatou lava tagata. E peiseai e le o faafetaia e o tatou lava tagata ia avanoa- ma o lea latou te feoa’i solo ai ma faaleaga ia avanoa mo isi tagata. A tatou silasila faataamili ia Samoa i aso nei, e anoano konekarate faufale o loo faafaigaluega ai tagata faigaluega mai fafo. O nei tagata e galulue mai le tafa o ata se’ia pogisa. I le aso atoa-ma aso uma.
Matou te fesili pea pe aisea ua le faatumuina ai nei galuega e tagata faigaluega o le atunuu. E tatau ona latou galulue ai, aemaise ai lava i totonu o se atunuu e mamao avanoa faigaluega toe itiiti. I nisi taimi tatou te tuua’ia le malo. Tatou te fetagisi ona o le latou le mafai ona maua mai ni galuega o tatou tagata, ia e tatau ona latou galulue ai. Matou te malamalama e faapea e ui lava ina i ai tiute tauave o Samoa i lalo o feagaiga sa’oloto tau fefaatauaiga e aofia ai tagata faigaluega mai fafo, ae o le mea moni lava ia e tatau ona i ai se mea i totonu o ia feagaiga e faamuamua ai le tuuina atu o galuega i tagata o le atunuu.
O le isi itu, a tatou tilotilo i nisi o galuega o loo faatino i Samoa nei e tagata mai fafo i aso nei, o le a se mea e sili atu e manaomia ai le poto masani tau le aveeseina o ni nai ma’a ma simā mai le A i le B? O le mea mautinoa-o lena galuega e mafai ona fai se tagata Samoa, a ‘ea?
O le itu lea e tau faailoa atu e faapea e tatau i le malo ona avea ma faamuamua le mautinoa o ia galuega e mo tagata o le atunuu pe a pa’ia galuega tetele e faitau miliona ma miliona tala le tau. .Tama’ita’i e ma alii, o lenei itu e le faapito i le maua mai o galuega ma le tuuina atu o tupe i o tatou tagata-ae o le faia lea o ni avanoa, o lea itu e faasino i le una’ia o se manatu o le mitamita i o tatou tagata e ala i lo latgou sao i le atiina a’e o lo latou atunuu.
O lea itu e faasino ia i latou ma le fausia o le tala faasolopito le o le a mafai ai ona latou ta’u atu ia latou fanau ma tupulaga lalovaoa o lenei atunuu. O lea itu e faasino i le pulea o le mea o loo tupu i totonu o Samoa. I lenei la tulaga, e talafeagai ona fai atu e faapea atu e leai se mea faapena o tupu i le taimi nei. Ma e le mafai ona tuua’ia ai na o le malo. O le latou galuega o se galuega fiti talu ai le faitau miliona ma miliona o loo aafia ai, o nei kamupani latou te le mana’omia le mate faalua o le mea latou te maua mai tagata faigaluega o le atunuu.
Ona aumai ai lea o i tatou i le tulaga e faapea afai tatou te manaomia i le avea ma tagata Samoa le faaleleia atili o le tatou pitolaau, e tatau ona tatou matua fesoasoani ia i tatou lava muamua. E tatau ona tatou amata ma tulaga faavae.
A faapea la ua maua sa’u galuega, taumafai ia taunuu i ai i le taimi e tatau ai-o le tulaga muamua lena. Afai o lo’u taimi amata o le 8 i le taeao, e le faapea la ou te taunuu atu ua 5 minute ua te’a ai le 8 i le taeao. E a pe a e taunuu i le 7.50 i le taeao?
E tatau ona ‘ou taumafai e fai se galuega lelei e aunoa ma le tilotilo solo i taimi uma mo se mea e gaoi. Atonu e le o tilotilo mai le pule-ma atonu e leai foi ni mea pu’eata o lea nofoaga-ae o loo silasila mai lava le Atua. O le Atua lava lea tatou te faanatinati i le falesa i Aso Sa ma faafoliga na te lei silafia le mea na tatou faia. Ia faapea foi ona aveese mea e te ‘alo i ai ae fai na o le mea o loo totogi ai a’u ou te faia. Tuu le tilotilo i le isi tagata faigaluega ma faatusatusa oe ia i latou, tuu i e pule e tilotilo i ai i latou.
O le itu e sili ona taua, ia e faamaoni.E i ai le mafuaga o lo latou fai mai o le faamaoni o le faiga faavae lea e sili ona lelei. E mafua ona a tatou faamaoni, ona to’ulu lea o mea uma lava i o latou nofoaga tonu. Tatou te galulue ma le faamalosi, tatou te galulue e tusa ai ma o tatou tiute ma o le a una’ia i tatou i taimi uma lava ina ia faalelei a tatou galuega lea e mulimuli ane ona avea ma o tatou tofi i le olaga nei. O iina e maua ai taui. O le a tu-matila la tatou galuega, o le a mata’tuina i tatou e o tatou pule ma o le a e le talosagaina se siitaga o lou totogi. Talitonu mai oe, e mafai ona tino mai!
Ia outou maua se Aso Faraile mata’ina Samoa ma ia faamanuia atu le Atua!
O se itu lea e faanoanoa ai ona o lea ua i ai le taitai o le Itu Agai lea o loo tau alaga atu i le isi itu ma tuua’ia le malo ona o le mavaevae o lana itu ae o loo i ai lipoti i lea itu ma lea itu e uiga i sui o lana lava vaega ua fuafua e auai e auai i lea lava vaega ua tuua’ia. I le toe vaai la i tua, matou te malamalama e faapea e le faigofie mo sui auai o le itu agai. E anoano mafuaga ua pogai ai. Ae faapefea le faatosia a o latou tagata o i totonu o le malo ma le ono maua o tofi faa-minisita i le isi malo-pe a fua i le mea moni o loo faifai malie lava ae ua mautinoa ua malepelepe-o ai o le a le tofotofoina?
A tatou foi la ia Palusalue, o se mea uiga ese ona e ono mafai ona avea o ia ma Sui e toatasi o le Palemene ua kiki i fafo ma le Maota i le faagasologa o le taualumaga o loo faagasolo nei.
E anoano faaupuga o lena mea.Ua e aveeseina upu faa-pata mai totonu o le Maota e uiga i le aganuu a Samoa ma le manaomia o le faaaloalo lea na mafua ai le faaiuga a le Fofoga Fetalai, ae o le mea moni lava ia- e na o Palusalue lava sat u-poupou ma tulei tuaoi ma fai fesili sa tatou mana’omia uma tali.
Faaigoa pea o ia o le “faavalevalea” ma o le “vale faata’ita’i” poo le a lava, ae saili ia te a’u ona i ai se “vale faata’ita’i” e avea ma alii lototele, talitonu i lona talitonuga, faiga faavae ma taofi mamalu e avea ma ta’ita’i i lo le tele o polokiki atamamai e na o le nofonofo i luga o le aupa ma faa-foliga o loo lelei mea uma ae o lea e faifai malie lava ona pala le pogai ona ua toe alofia foi e le malo le talanoaina o se mataupu o loo taofia ai pea i tatou i tua. O le a sou taofi?
Ia outou maua se Aso Faraile uiga ese Samoa, ma ia faamanuia atu le Atua!


text:
- Home
- iunivesite
- Kalefonia Institute of Technology
Kalefonia Institute of Technology
Kalefonia Institute of Technology Auiliiliga
- Country : Iunaite Setete o Amerika
- aʻai : Pasadena
- Acronym : Caltech
- faavaeina : 1891
- tamaiti aoga (approx.) : 2500
- Aua nei galo e talanoaina Kalefonia Institute of Technology
lagona
Kalefonia Institute of Technology o se faalapotopotoga tumaoti ua faavaeina i 1891.
Pili totogi i Institute of Technology Kalefonia e $45,000 (Aprox.).
Caltech, lea e taulai atu i le faasaienisi ma le faainisinia, o loo tu i Pasadena, Kalefonia, pe tusa o le 11 maila i matu i sasae o Los Angeles. faaautu olaga faaagafesootai ma le tomai i Caltech i luga o le fale aoga valu, lea o loo faamatala le aoga o “le tagata lava ia-e pulea ai vaega soifua.” fale o le Vasega tuufaatasia ma se aga masani Caltech faamemelo: afiafi auauna e waiters aoga. e manaomia freshmen na e ola i luga o le lotoa, ae o loo siomia 80 pasene o tamaiti aoga tumau i lo latou fale mo uma tausaga e fa. maua le Caltech Beavers se numera o NCAA Vaega au III e tauva ai i le Conference afeleti Kalefonia i Saute Intercollegiate. Taua i le ola e tamaiti aoga o le Tulafono Faamamaluina, lea taitaiga e “E leai se e tatau i tagata o le nuu Caltech lelei le talafeagai o so o se isi tagata o le nuu Caltech.”
I le faaopoopo atu i ana suesuega o le tagata malaga, ofoina Caltech polokalame faauu pito i luga i le inisinia, piolosi, kemisiri,saienisi komepiuta, faasaienisi lalolagi, matematika ma le fisiki. auai Caltech i se aofaiga tele o suesuega, mauaina o tupe faameaalofa mai faalapotopotoga e pei o le NASA, le National Saienisi Faavae ma le Matagaluega o Auaunaga o le Soifua Maloloina ma Tagata, faatasi ai ma isi. tausia Caltech se tu masani malosi o pranking ma le Inisetiute Massachusetts o Tekonolosi, se isi iunivesite faasaienisi ma tekinolosi pito i luga-tuu i se faavasegaga. O Kamupani e pei o Intel, na faavaeina Compaq ma Hotmail e alumni Caltech. faatonu ata tifaga lauiloa faauu foi Frank Capra mai Caltech.
aoga / kolisi / matagaluega / vasega / mafaufau
piolosi & Engineering moni
galulue meaola Caltech e faaali auala-o le a natura galue faitau sefulu afe o vaega i le konaseti i le sela, ona tupu meaola mai le tasi sela, pe faapefea ona tausia le mafaufau ona malamalama, lagona, ma gafatia computational maoae, ma le mea e tupu pe a alu iu sese o so o se faiga.
kemisiri & Engineering vailaau
suesuega chemists ma inisinia vailaau a Caltech o le natura faiga sili ona lavelave i fua mai le subatomic i le macroscopic. Latou maua e taitai atu ai i le foafoaga o meafaigaluega o fetauaiga, molecules, ma mea e faaaogaina mo vailaau, malosi mama, puipuiga o le siosiomaga, ma sili atu.
Engineering & Saienisi fAAAOGAINA
inisinia a Caltech ma faaaogaina fafauina saienitisi le lumanai, galulue i le isi itu eseese o le aʻoaʻi ma i le tuaoi faavae o le faasaienisi uma e lua to ma mamanu tekinolosi a taeao.
o eleele ma papa & faasaienisi Planetary
Pe o le suesueina o le atmospheres o exoplanets, minerale le o Mars, po o le mafuiʻe i le Lalolagi, faaaoga saienitisi o eleele ma papa ma planetary a Caltech meafaigaluega mamana geophysical ma metotia e toilalo nei faiga masani tulaga ese ma malamalama i le taimi ua tuanai, nei, ma le lumanai o paneta uma a lo tatou faiga o le la.
humanities & faasaienisi Social
e aumaia ai le vaega faatasi tomai eseese, mai talafaasolopito e atamamai e economists e neuroscientists, e suesue le talafaasolopito ma le limalima o le tagata, vaai atu i le faaiuga tatou te faia ma auala e tatou te faia i latou, ma tuuina atu ai ni manatu fou i le auala tatou te fesootai ma malamalama i lo tatou lalolagi.
fisiki, fika & saienisi o fetū
physicists a Caltech, mathematicians, ma tagata e suʻesuʻeina fetu suesue le lalolagi mai uma vaaiga ma i fua uma. faatasi e aumaia ai le vaega experimentalists ma theorists, saienitisi FAAAOGAINA ma faavae, ma uunaia i latou e matūa iloiloina i le taimi ma le avanoa, mai i aso nei i tua i le faapaʻo Big, mai le atulaulau i le subatomic.
History
amata Caltech o se aoga o matata eseese faavae i Pasadena i 1891 e faipisinisi i le lotoifale ma politician Amosa G. Throop. Sa lauiloa o le aoga e pei ona faasolosolo Throop Iunivesite, Throop Polytechnic Inisetiute (ma le Aoga Tusi Lesona Faaleaoaoga), maThroop College o Tekonolosi, i luma o le mauaina o lona igoa i le taimi nei i 1920. O le aoga o matata eseese na faataape ma sa vaeluaina ese le polokalama sauniuni e fai ai se Aoga Polytechnic tutoatasi i 1907.
I se taimi o suesuega faasaienisi i le Iunaite Setete sa i ai lava i lona tamameamea, George Hale Ellery, a astronomer le la mai theUniversity o Chicago, faavaeina e le Observatory Wilson Mauga i 1904. Na auai o ia laupapa a Throop o tausi mavaega i 1907, ma amata ona atiina ae ai ma le atoa o le Pasadena i se taunuuga tetele faasaienisi ma aganuu. Ia engineered le tofiga o James se. B. Scherer, o se tagata atamai tusitusiga untutored i le faasaienisi, ae o se pule e mafai ona ma faaputugatupe raiser, e a le au peresitene Throop i 1908. faatauanauina Scherer faipisinisi litaea ma tausi mavaega W Charles. Gates e foai $25,000 i tupe fanau e fausia Falesuesue Gates, le fale muamua faasaienisi luga o le lotoa.
I lalo o le taitaiga a Hale, Noyes ma Millikan (fesoasoani e ala i le tamaoaiga booming o Kalefonia i Saute), ola e Caltech lauiloa o le atunuu i le 1920s ma taulai atu i le atinaeina o le Roosevelt “Hundredth Tagata”. i Novema 29, 1921, folafola mai e le tausi mavaega i le faiga faavae manino o le Inisetiute e faaauau suesuega faasaienisi o le sili ona taua ma i le taimi lava lea e tasi “e faaauau pea ona faia vasega auiliili i inisinia ma le saienisi mama, faa- vae o le galuega a nei mataupu i faatonuga exceptionally malosi i le faasaienisi faavae o le matematika, fisiki, ma le kemisi; faalauteleina ma faatamaoaigaina le mataupu aoaoina e se aofaiga saoloto o aoaoga i se mataupu e pei o le gagana Peretania, talafaasolopito, ma tamaoaiga; ma vitalizing uma le galuega o le Inisetiute e le infusion i fua agalelei o le agaga o le suesuega.” i 1923, na tuuina Millikan le Nobel Taui i le fisiki. i 1925, faatuina le aoga a le matagaluega o siolosia ma totogi Munro William Bennett, lea o le taitaifono o le vaega o Talafaasolopito, Malo, ma le tamaoaiga i le Iunivesite o Harvard, e fatu ai se vaega o humanities ma le faasaienisi lautele i Caltech. i 1928, Na faavaeina o se vaega o paiolo i lalo o le taitaiga a Thomas Hunt Morgan, le tagata faʻapiolosi sili ona lauiloa i le Iunaite Setete i le taimi, ma discoverer o le matafaioi o genes ma le chromosome i āiga. i 1930, na faavaeina Kerckhoff Falesuesue le Gataifale i Corona del Mar i lalo o le tausiga a le Polofesa George MacGinitie. i 1926, na foafoaina a aoga o aeronautics, na iu ai ina tosina Theodore Kármán von. fesoasoani mulimuli ane Kármán faia le Falesuesue le malosiaga e alu vaalele, ma taaalo se vaega taua i le faatuina o Caltech o se tasi o nofoaga autu o le lalolagi mo le faasaienisi roketa. i 1928, fausiaina o le Observatory Palomar amata.
auauna Millikan pei “Taitaifono o le Fono Faatonu” (lelei peresitene o Caltech) from 1921 i 1945, ma lona aafiaga sa e na o nisi taimi o lo o taua i le Faalapotopotoga e pei ona “Aoga a le Millikan.” amataina Millikan se polokalama asiasi-o tagata atamamai, ina ua mavae auai Caltech. Saienitisi na taliaina lona valaaulia e aofia ai luminaries e pei o Paulo Dirac, Erwin Schrödinger, Werner Heisenberg, Hendrik Lorentz Bohr andNiels. taunuu Albert Einstein i le lotoa Caltech mo le taimi muamua i 1931 e faaleleia ai lona talitonuga o Relativity Aoao, ma sa ia toe foi mulimuli ane e Caltech o se polofesa asiasi i 1932 ma 1933.
I le taimi o le Taua Lona Lua a le Lalolagi, Caltech o se tasi o 131 kolisi ma iunivesite o le atunuu ua ave o vaega i le V-12 ofoina Neivi College Aoaoga Programwhich tamaiti se ala i se tofiga Neivi. O le tausia foi le Iunaite Setete se aoga aoaoga folau mo inisinia aeronautical, tagata asiasi nofomau o ordnance ma mea folau, ma se tagata ofisa o fesootaiga i le National Komiti Puipuiga Suesuega luga o le lotoa.
I le 1950-1970, Caltech o le fale o Murray Gell-Mann ma Richard Feynman, latou galuega o le totonugalemu lea o le faavaeina o le Faataitaiga Standard o le fisiki vaega. Feynman foi lauiloa fafo atu o le nuu le fisiki e avea o se faiaoga tulaga ese ma felanulanuai, uiga unconventional.
I le taimi o Lee A. o le nofoaiga a DuBridge e avea ma peresitene o le Caltech (1946-1969), faiaoga a Caltech faaluaina ma tripled le lotoa i le tele. DuBridge, le pei o lona muamua atu, faatupeina feterale talia o le faasaienisi. faamanuiaina fanua suesuega New, e aofia ai paiolo vailaau, faasaienisi planetary,astrophysics faaniukilia, ma geochemistry. na faapaiaina ai se vaai mamao 200 inisi i lata ane Palomar Mountain i 1948 ma tumau vaai mamao opitika sili ona malosi o le lalolagi mo le silia i le fasefulu tausaga.
Caltech tatalaina lona faitotoa i undergraduates le fafine i le taimi o le au peresitene o Harold Brown i 1970, ma latou faia aʻe 14% o le vasega e ulufale. ua faateleina le vaega o le undergraduates tamaitai talu mai lena taimi.
ua talafaasolopito matua leai se manatu mamafa Caltech undergraduates i faiga faapolotiki o loo i ai ua na o le tetee i se tamaitiiti faatulagaina i Ianuari 1968 fafo atu o le studios Burbank o NBC, i le tali atu i tala faapea o le faalēaogāina NBC Star malaga. i 1973, tetee i le vasega mai Dabney House a asiasiga peresitene ma se faailoga i luga o le potutusi o le tuuina atu o le faaupuga faigofie “Impeach Nixon”. O le vaiaso nei, Ross McCollum, peresitene o le Kamupani Suauu National, Na tusia e se tatala tusi i Dabney House taua ai e faapea i le malamalama o lo latou gaoioiga na ia filifili ai le e foai atu le tasi miliona tala e Caltech. O le aiga Dabney, tagata Republicans, faafitia Dabney Maota ina ua faalogo o le prank.
talu 2000, ua tu le Galuega Faatino o Pepa Einstein i Caltech. na faavaeina ai le galuega faatino i 1986 e faapotopoto, faasaoina, faaliliu, ma lomia faasalalau pepa filifilia mai le esetete tusitusia o Albert Einstein ma mai isi aoina.
i le tautoulu 2008, le vasega muamua o 42% fafine, se faamaumauga mo le faamauina o le tagata malaga a Caltech. I le tausaga lava lea e tasi, faaiuina le Inisetiute a faasuʻe tupe e le umi-ono tausaga tauiviga. O le tauiviga laga sili atu nai lo $1.4 piliona mai e uiga i 16,000 foai. E toetoe lava o le afa o le tupe alu atu i le lagolagoina o Caltech polokalame ma galuega faatino.
i 2010, Caltech, i faiga faapaaga ma Lawrence Berkeley National Falesuesue ma faauluulu i Polofesa Nathan Lewis, faatuina se DOEEnergy fou Hub e faatatau i le atiina ae o auala o fetauaiga e faatupuina mum ¯ u tuusao mai susulu o le la. O lenei hub, le soofaatasi Nofoaga Autu mo Photosynthesis faato, o le a maua atu i le $122 miliona i le faatupeina o le malo i le lima tausaga.
talu 2012, amata ona tuu Caltech vasega e ala i MOOCs lalo Coursera, ma mai 2013, edX.
Jean-Lou Chameau, le peresitene o le valu, faasilasila mai i luga o Fepuari 19, 2013, o le a ia ona laa i lalo e talia le au peresitene i le Tupu o Abdullah Iunivesite o Saienisi ma Tekinolosi. Thomas F. na fofogaina Rosenbaum e avea ma peresitene o le lona iva o Caltech Oketopa 24, 2013, ma lona vaitaimi e amata ia Iulai 1, 2014.
Ete mana'o talanoaina Kalefonia Institute of Technology ? So o se fesili, faamatalaga po o le toe iloiloga
Faasoa atu lenei nisi faʻamatalaga aoga ma au uo
Kalefonia Inisetiute o iloiloga Tekonolosi
Auai e talanoaina o Kalefonia Institute of Technology.
Faamolemole ia matau: tuuina EducationBro Magazine outou tomai e faitau nisi faʻamatalaga e uiga i le iunivesite i le 96 gagana, ae tatou te ole atu ia te oe e faaaloalo i isi tagata ma tuu ai ni manatu i le gagana Peretania.


text:
MATAUPU 15
Le Auala e Tatau Ona Tapuaʻi ai i le Atua
1. O ai e tatau ona faailoaina mai le auala e tatau ona tatou tapuaʻi atu ai i le Atua?
O LE tele o lotu e faapea mai o loo latou aʻoaʻoina le mea moni e uiga i le Atua. Peitaʻi, e lē o le tulaga moni lenā. O le māfuaaga, ona e matuā eseese lava mea o loo aʻoaʻoina e lotu e faatatau i le Atua, faapea le auala e tatau ona tapuaʻi ai iā te ia. E faapefea la ona tatou iloa le auala e tatau ona tapuaʻi ai iā Ieova le Atua? E na o Ieova lava e mafai ona ia faailoa mai.
2. E faapefea ona e aʻoaʻoina le auala e tatau ona tapuaʻi atu ai i le Atua?
2 Ua tuuina mai e Ieova le Tusi Paia, ina ia mafai ai ona tatou aʻoaʻoina le auala e tatau ona tapuaʻi atu ai iā te ia. O lea, ia suʻesuʻe le Tusi Paia, ona fesoasoani mai lea o Ieova iā te oe ina ia maua aogā o ana aʻoaʻoga, talu ai e silasila alofa mai o ia iā te oe.—Isaia 48:17.
3. O le ā e finagalo le Atua e tatou te faia?
3 Ua faapea mai isi tagata e talia e le Atua lotu uma, ae e lē o le mea lenā na aʻoaʻoina e Iesu. Na fetalai o ia: “E lē ulu atu i le malo o le lagi i latou uma o ē fai mai iā te aʻu, ʻLe Alii e, le Alii e,’ ae e na o lē na te faia le finagalo o loʻu Tamā.” O lea, e manaʻomia ona tatou iloa po o le ā le finagalo o le Atua, ona fai lea. E tāua tele lenei mea, talu ai na faatusa e Iesu i latou e lē usiusitaʻi i le Atua i tagata solitulafono, “o ē faia mea leaga.”—Mataio 7:21-23.
4. O le ā le fetalaiga a Iesu e faatatau i le faia o le finagalo o le Atua?
4 Na fetalai Iesu, o le a lē faigofie i taimi uma le faia o le finagalo o le Atua. Na fetalai o ia: “Ia outou ulu atu i le faitotoʻa vaitiiti, auā e vatele ma lautele le auala e tau atu i le faaumatiaga, ma e toʻatele foʻi i latou e ui ai. Ae e vaitiiti le faitotoʻa ma e lauitiiti foʻi le auala e tau atu i le ola, e toʻaitiiti foʻi i latou o ē e maua.” (Mataio 7:13, 14) O le auala lauitiiti po o le auala e tatau ona tapuaʻi ai i le Atua, e iʻu atu i le ola e faavavau. Ae o le auala lautele po o le auala e lē tatau ona tapuaʻi ai i le Atua, e iʻu atu i le oti. Peitaʻi, e lē finagalo Ieova e oti se tasi. Ua ia tuuina mai i tagata uma le avanoa e aʻoaʻoina ai e faatatau iā te ia.—2 Peteru 3:9.
LE AUALA E TATAU ONA TAPUAʻI AI I LE ATUA
5. E faapefea ona e iloa i latou o loo mulimuli i le auala e tatau ona tapuaʻi ai i le Atua?
5 Na fetalai Iesu e mafai ona tatou iloa i latou o loo mulimuli i le auala e tatau ona tapuaʻi ai i le Atua, e ala i le iloiloina o o latou talitonuga ma gaoioiga. Na faapea mai o ia: “Tou te iloa i latou i o latou fua.” Na fetalai atili o ia: ʻE fua mai e laau lelei uma o fua lelei.’ (Mataio 7:16, 17) E lē o le uiga o lenei mea, o i latou e tapuaʻi i le Atua e lelei atoatoa. Peitaʻi, e taumafai auauna a le Atua e faia i taimi uma le mea saʻo. O le a tatou iloiloina nei po o le ā e fesoasoani iā i tatou, ina ia iloa ai i latou o loo mulimuli i le auala e tatau ona tapuaʻi ai i le Atua.
6, 7. (a) Aiseā e faavae ai aʻoaʻoga a le tapuaʻiga moni i le Tusi Paia? (e) O le ā e tatou te aʻoaʻoina mai i le faaaʻoaʻoga a Iesu?
6 E tatau ona faavae a tatou aʻoaʻoga i le Tusi Paia. Ua taʻua i le Tusi Paia: “O Tusitusiga Paia uma e mai i le agaga o le Atua, ma e aogā e aʻoaʻo ai, e aʻoaʻi ai, e faasaʻo ai mea, e faatonu ai i le amiotonu, ina ia matuā agavaa ai le tagata o le Atua, e lava saunia mo galuega lelei uma.” (2 Timoteo 3:16, 17) Na tusi le aposetolo o Paulo i Kerisiano e faapea: “Ina ua outou maua le afioga a le Atua, na outou faalogo ai mai iā i matou, ona outou talia lea, e lē o le upu a tagata, a o le mea moni, o le afioga a le Atua.” (1 Tesalonia 2:13) E na o le Afioga lava a le Atua, le Tusi Paia e faavae ai le tapuaʻiga moni. E lē faavae i ni manatu o tagata, aganuu po o se isi lava mea.
7 O mea uma lava sa aʻoaʻoina e Iesu na faavae mai i le Afioga a le Atua. (Faitau le Ioane 17:17.) Sa masani ona ia taʻua Tusitusiga Paia. (Mataio 4:4, 7, 10) E mulimuli auauna moni a le Atua i le faaaʻoaʻoga a Iesu, ma faavae mea e latou te aʻoaʻoina atu i le Tusi Paia.
8. O le ā ua tatou aʻoaʻoina mai iā Iesu e faatatau i le auala e tapuaʻi atu ai iā Ieova?
8 E tatau ona tatou tapuaʻi tau lava o Ieova. O loo taʻua i le Salamo 83:18: “O oe e ou le suafa o Ieova, e na o oe lava o Lē e Silisili Ese i le lalolagi uma.” Na finagalo Iesu ina ia iloa e tagata po o ai tonu le Atua moni, ma na ia aʻoaʻo atu le suafa o le Atua. (Faitau le Ioane 17:6.) Na fetalai Iesu: “E tatau ona e tapuaʻi iā Ieova lou Atua, ma e na o ia foʻi e tatau ona e avatu i ai le auaunaga paia.” (Mataio 4:10) O lea, i le avea ai ma auauna a le Atua, e tatou te mulimuli i le faaaʻoaʻoga a Iesu. E tatou te tapuaʻi tau lava o Ieova, faaaogā lona suafa, ma aʻoaʻo isi i le suafa o le Atua ma mea o le a ia faia mo i tatou.
9, 10. E faapefea ona faaalia le alofa o le tasi i le isi?
9 E manaʻomia ona tatou faaalia le alofa moni o le tasi i le isi. Na aʻoaʻoina e Iesu ona soo ina ia alofa le tasi i le isi. (Faitau le Ioane 13:35.) E lē tāua po o fea le atunuu e tatou te ō mai ai, po o ā a tatou aganuu, ma pe e tatou te mauʻoa pe matitiva. O lo tatou alofa o le tasi i le isi, e tatau ona autasia ai i tatou o se ʻauuso. (Kolose 3:14) O lea, e tatou te lē auai ai i taua ma fasiotia ai tagata. Ua taʻua i le Tusi Paia: “E iloa le fanau a le Atua ma le fanau a le Tiapolo i le mea moni lenei: O lē ua lē faaauau ona faia le amiotonu e lē mai i le Atua o ia, e faapena foʻi le tagata ua lē alofa i lona uso.” Ua faapea atili mai le mau: “E tatau ona tatou alolofa o le tasi i le isi; e lē pei o Kaino o lē e mai i lē o loo leaga, lea na ia fasiotia lona uso.”—1 Ioane 3:10-12; 4:20, 21.
10 E tatou te faaaogā o tatou taimi, malosi ma alagāʻoa e fesoasoani ma faalaeiau ai le tasi i le isi. (Eperu 10:24, 25) E tatou te “faia mea lelei i tagata uma.”—Kalatia 6:10.
11. Aiseā e tatou te talitonu ai e na o Iesu Keriso le auala e mafai ona maua ai le faaolataga?
11 E tatou te talitonu e na o Iesu Keriso le auala e mafai ona maua ai le faaolataga. Ua taʻua i le Tusi Paia: ʻE leai se isi e mafai ona maua ai le faaolataga, auā e leai se isi igoa i lalo o le lagi ua tuuina mai e le Atua i tagata, e tatau ona faaolaina ai i tatou.’ (Galuega 4:12) I le Mataupu 5 o lenei tusi, na tatou aʻoaʻoina ai na auina mai e Ieova Iesu ina ia foaʻi lona ola o se togiola mo tagata usiusitaʻi. (Mataio 20:28) Ua filifilia e Ieova Iesu e pule o se Tupu mai i le lagi i le lalolagi. O le māfuaaga lenā ua faailoa mai ai i le Tusi Paia, e tatau ona tatou usiusitaʻi iā Iesu pe afai e tatou te mananaʻo e ola e faavavau.—Faitau le Ioane 3:36.
12. Aiseā e leai ai sa tatou vaegafai i faiga faapolotiki?
12 E lē tatau ona faia sa tatou vaega i faiga faapolotiki. E leʻi iai se vaegafai a Iesu i faiga faapolotiki. A o faia lona faamasinoga, na ia faapea atu i le kovana Roma o Pilato: “O loʻu malo e lē mai le lalolagi lenei.” (Faitau le Ioane 18:36.) E pei o Iesu, e tatou te faamaoni i le Malo o le Atua i le lagi. O le māfuaaga lea e leai ai sa tatou vaegafai i faiga faapolotiki, e tusa lava po o fea e tatou te nonofo ai. Peitaʻi, ua faatonuina i tatou i le Tusi Paia ina ia usiusitaʻi i “faipule silisili” po o faigāmalo. (Roma 13:1) E tatou te usitaʻia tulafono a atunuu o loo tatou nonofo ai. Ae pe afai e feteenaʻi na tulafono ma tulafono a le Atua, ona tatou faaaʻoaʻo lea i le ʻauaposetolo o ē na faapea atu: “E tatau ona matou usiusitaʻi i le Atua o le pule, nai lo o tagata.”—Galuega 5:29; Mareko 12:17.
13. O le ā e tatou te talaʻia atu e faatatau i le Malo o le Atua?
13 E tatou te talitonu e na o le Malo o le Atua e mafai ona foʻia faafitauli i le lalolagi. Na fetalai Iesu o le a talaʻiina le “tala lelei o le malo” i le lalolagi atoa. (Faitau le Mataio 24:14.) E leai se malo faaletagata e mafai ona faia mea o le a faia e le Malo o le Atua mo i tatou. (Salamo 146:3) Na aʻoaʻoina i tatou e Iesu e tatalo mo le Malo o le Atua e faapea: “Ia oo mai lou malo. Ia faia lou finagalo i le lalolagi, e pei ona faia i le lagi.” (Mataio 6:10) Ua taʻua i le Tusi Paia o le a faaumatia e le Malo o le Atua malo faaletagata uma, ma “e tumau lea malo e faavavau.”—Tanielu 2:44.
14. O ai e te talitonu o loo mulimuli i le auala e tatau ona tapuaʻi ai i le Atua?
14 I le māeʻa ai ona e iloiloina o nei manatu, ia fesili ifo iā te oe lava: ʻO ai o loo faavae a latou aʻoaʻoga i le Tusi Paia? O ai o loo faailoaina atu i isi le suafa o le Atua? O ai o loo faaalia le alofa moni o le tasi i le isi, ma talitonu na auina mai e le Atua Iesu ina ia faaolaina i tatou? O ai e lē o iai sa latou vaegafai i faiga faapolotiki? O ai o loo talaʻia e na o le Malo o le Atua e mafai ona foʻia o tatou faafitauli?’ E na o Molimau a Ieova.—Isaia 43:10-12.
O LE Ā LE GAOIOIGA E AO ONA E FAIA?
15. O le ā e tatau ona tatou faia pe a tatou mananaʻo e talia e le Atua le auala e tatou te tapuaʻi ai?
15 E lē lava le tau ina talitonu o loo soifua le Atua, auā e oo foʻi i temoni e latou te talitonu o loo soifua o ia, ae e latou te lē usiusitaʻi iā te ia. (Iakopo 2:19) Pe a tatou mananaʻo e talia e le Atua le auala e tatou te tapuaʻi ai, e tatau ona tatou talitonu o loo soifua o ia ma faia mea e finagalo i ai o ia.
16. Aiseā e tatau ai ona tatou teena lotu sesē?
16 Ina ia talia e le Atua le auala e tatou te tapuaʻi ai, e tatau ona tatou teena lotu sesē. Na tusi le perofeta o Isaia: “Ia ō ese mai i totonu iā te ia, ia outou tausisi i le mamā.” (Isaia 52:11; 2 Korinito 6:17) O le māfuaaga lea e tatau ai ona tatou teena so o se mea e iai se sootaga i tapuaʻiga sesē.
17, 18. (a) O le ā e faasino atu i ai “Papelonia le Aai Tele”? (e) Aiseā e manaʻomia ai ona vave ō ese mai i lotu sesē?
17 O ai e faasino atu i ai lotu sesē? E faasino atu lea i so o se lotu lava o loo aʻoaʻoina tagata, ina ia tapuaʻi i le Atua i se auala e lē tusa ai ma lana Afioga. Ua taʻua i le Tusi Paia lotu sesē uma o “Papelonia le Aai Tele.” (Faaaliga 17:5) O le ā le māfuaaga? Ina ua mavae le Lolo i aso o Noa, na amata ai ona aliaʻe mai le tele o aʻoaʻoga sesē faalotu i le aai o Papelonia. Ua salalau atu nei aʻoaʻoga sesē i le lalolagi atoa. O se faataʻitaʻiga, na tapuaʻi tagata sa nonofo i Papelonia i atua e tolutasi. I aso foʻi nei, o loo aʻoaʻoina ai e le tele o lotu o le Atua o le Tolutasi. Peitaʻi, e manino lava le aʻoaʻoga i le Tusi Paia e na o le toʻatasi lava le Atua moni o Ieova, ma o Iesu lona Alo. (Ioane 17:3) Sa talitonu foʻi tagata na nonofo i Papelonia, e iai se agaga o le tagata e ola pea pe a maliu o ia, ma e mafai ona faapuapuagatia lenā agaga i le afi. Peitaʻi, e lē moni na talitonuga.—Tagaʻi i Faaopoopoga 14 ma le 18.
18 Na valoia e le Atua e lē o toe umi ona faaumatia lea o lotu sesē uma. (Faaaliga 18:8) Po ua e malamalama i le māfuaaga e tatau ai ona e vave alu ese mai i lotu sesē? E finagalo Ieova le Atua e te faia lenā mea a o leʻi tuai.—Faaaliga 18:4.
19. O le a faapefea ona tausia oe e Ieova, pe a e filifili e auauna iā te ia?
19 Pe a e filifili e tuua lotu sesē ma auauna iā Ieova, atonu o le a lē malamalama nisi o au uō ma tagata o lou aiga i lau filifiliga, ma atonu o le a latou faapogaia ni tulaga faigatā i lou olaga. E ui i na tulaga, e lē tuulafoaʻia lava oe e Ieova. O le a avea oe o se vaega o lona aiga i le lalolagi aoao, lea e iai le faitau miliona o tagata e alolofa moni le tasi i le isi. O le a e maua foʻi le faamoemoe o le ola e faavavau i le lalolagi fou a le Atua. (Mareko 10:28-30) Atonu i se taimi mulimuli ane, o le a filifili ai nisi o au uō ma tagata o lou aiga sa tetee muamua iā te oe ma lau filifiliga ina ia auauna iā Ieova, e suʻesuʻe le Tusi Paia.
20. Aiseā e tāua ai ona tapuaʻi i le Atua i le auala e finagalo i ai o ia?
20 E lē o toe umi ona tafiesea lea e le Atua o mea leaga uma, ma o le a pule ai loa lona Malo i le lalolagi. (2 Peteru 3:9, 13) E mautinoa o se taimi sili ona fiafia lenā. O le a tapuaʻi tagata uma iā Ieova i le auala e finagalo i ai o ia. O lea, e tāua tele ai ona faia nei loa sau gaoioiga, ma tapuaʻi i le Atua i le auala e finagalo i ai o ia.